Finantzazio Programa: COVID maileguaren gabealdia eta epemuga luzatu\nDigitalizazio- eta jasangarritasun-proiektua bultzatzen dugu\nIndustria Kulturala eta Sormenezkoa\nEmakume ekintzaile eta enpresaburuak\nIrabazi zure enpresak behar duen denbora eta oxigeno finantzarioa\nJadanik hobetu ditzakezu, aurreko urtean sinatutako covid maileguaren baldintzak. Eusko Jaurlaritza + Elkargiren Finantzazio Programa berriari esker, zure indarreko maileguaren gabealdia eta epemuga luzatzeko aukera duzu, aldaketarengatik komisio kosturik gabe.\n2 urteko epealdia y 6 años de amortización\nEAEeko ETEak eta autonomoak\nMaileguak Euribor + % 0,75 izango dira, baina %100ean Eusko Jaurlaritzako diruzlagunduta.\nAurrtiazko kantzelazioa kosturik gabe.\nZein mailegu aldaketa eskatu dezaket? Hiru aukera dituzu:\nGabealdia 12 hilabete gehigarrietan luzatzea, 24 hilabetetako gehienezko mugarekin.\nEpemuga 3 urtez eta gabealdia 12 hilabete gehigarrietan luzatzea, formalizatu zeneko urtetik (2020) 8 urtetako gehienezko mugarekin.\nEpemuga 3 urtez gehigarrietan luzatzea, formalizatu zeneko urtetik (2020) 8 urtetako gehienezko mugarekin.\nAldaketa bidaltzeko epea apirilaren 15a arte duzu.\nEAEko eta Nafarroako ETEak eta autonomoak\n1. Gabealdia 12 hilabete gehigarrietan luzatzea, 24 hilabetetako gehienezko mugarekin.\n2. Epemuga 3 urtez eta gabealdia 12 hilabete gehigarrietan luzatzea, formalizatu zeneko urtetik (2020) 8 urtetako gehienezko mugarekin.\n3. Epemuga 3 urtez gehigarrietan luzatzea, formalizatu zeneko urtetik (2020) 8 urtetako gehienezko mugarekin.\nBizkaiko Foru Aldundiaren laguntzarekin\nDigitalizaziorako eta Jasangarritasunerako Finantziazioa\nSortutako kutxarako amortizazio-sistema egokiak dituzten maileguak, jarduera berritzaile bat egiten duten ETE-entzat.\nProduktu eta zerbitzu berriak edo nabarmen hobetuak.\nProzesu edo zerbitzu berritzaileak.\nAkats teknologikoa edo industriala izateko arriskua dutenak.\nFinantzaketa, proiektuei lotutako ekipamenduetarako eta langile-gastuetarako ere.\nJarduera ekintzaile bat gartzen duten eta 3 urtean gutxienez 3 enplegu sortzeko konpromisoa hartzen duten ETE sortu berriei epe luzeko maileguak emango zaizkie.\nFEIk 5 milioi eurokorekin hornituko du funtsa eta maileguek ELKARGIren bermea eduki beharko dute.\nZuk ideia jarri, eta guk finantzaketa proposatzen dizugu\nBuruan proiekturen bat baldin badaukazu, edozein finantzaketa-behar duzula ere, Elkargik aukera hoberena lortzen laguntzen dizu\nElkargik bete-betean egiten du emakume ekintzaile eta enpresaburuen ikimen alde\nAutonomoa bazara zure negozioa finantzatzeko erraztazunak ematen dizkizugu\nOrdainketarako likidezia, materialen erosketak, proiektua abian jartzea\nNegozioa eta instalazioak egokitzea, makineriaren erosteketa, tresneria, produkziorako baliabideak\nZure negozioak behar duen beste edozein behar: lokal-alokairurako bermea, zure jarduera garatzeko abalak, ...


'Kaiola. Dokumentazio esperimentala museoan' - Kulturklik\n"Kaiola. Dokumentazio esperimentala museoan"\nBilbao 2019(e)ko abuztuaren 30(e)tik 2019(e)ko irailaren 1(e)ra\nHiru egunez Bilboko Euskal Museoa sormenerako estudio bihurtuko da. Bertan parte-hartzaileek argazkigintza, idazketa edota marrazketaz baliatuz Museoaren artxibo eta bildumara gaur egungo begiradaz hurbilduko dira. Laborotarioaren emaitza landa-koaderno esperimentala eta pertsonala izango da. Koaderno hauek Jaialdiren irekiera astean erakutsiko dira (irailaren 4tik 8ra).\nLaboratorioak luxuzko bi gonbidatu izango ditu bere baitan. Alde batetik Jon Cazenave, nork “lurraldearen” gaiari ekingo dion, eta koadernoen elaboraziorako gakoak eskainiko dituen. Eta bestetik Euskal Museoko historialari eta argazkilaritza arduraduna den Maite Jiménez, nork bere ikuspegi eta perspektiba historikoa emango digun.\nEgunak: Abuztuak 30 ostirala, abuztuak 31 larunbata (10:00etatik 13:30etara, 16:00etatik 19:00etara) eta irailak 1 igandea (10:00etatik 14:00etara).\nLaboratorioaren helburua dokumentazio historikoari buruzko hausnarketa egitera eta artxibora egiten dugun hurbilketa kuestionatzera gonbidatzen gaituen esperimentu bisualak gauzatzea da. Iragana euskal arteak historian zehar jorratu dituen zeharkako ideiekin nola “ordenatzen” den aztertuko dugu. Hau dena parte hartzaileen begiradaren bitartez.\nLaborategi hau arte artxibo bisualen bitartez egindako praktika artistiko garaikideetan interesa duten pertsona guztiei zuzenduta dago. Tailerrean artea, historia, antropologia, etnografia etabarren inguruko kontzeptuak aztertuko dira. Ez da beharrezkoa argazkilaritzan aditua izatea baina bai experimentazio artistiko eta bisualarekiko interesa.\nGomendagarria da kamera eta ordenagailua ekartzea.\nAlejandro Acín Bristolen (Erresuma Batua) bizi den argazkilari, diseinatzaile eta editorea da.\nBere lanak gizarte kapitalistetan ematen diren kontsumo dinamikak eta ingurune komertzialak aztertzen ditu. IC-Visual Labeko fundatzaile eta zuzendaria da, ICVL Studioren bidez argazkigintza garaikidea produzitzen duen plataforma independientea. Photobook Bristoleko Zuzendari Kreatiboa izan da 2011tik 2013ra arte. 2016tik Irakasle Elkartua da Coventryko Unibertsitatean eta London College of Communication-en.\nJulián Barón ingeniaritza industriala ikasi eta kalitate arduradun bezala egin zuen lan bide-seinale enpresa batetan 2007ra arte, bere lana utzi eta Blank Paper Kolektiboaren (Madril) partaide izaten hasi zenean. 2008tik 2015era Blank Paper Eskolako zuzendari eta argazkilaritza irakasle izan zen online eta Valentzia eta Castelloneko eskoletan. Azkenengo hamarkadan testuinguru soziopolitiko aztoratu bati erantzuten dion lana sortu du, eta bere lanak – argazkilaritza, bideoa, entzunezko collage-a, instalazio edo liburuak bezalako baliabide eta euskarriak- irakaskuntza eta proiektu didaktikoen koordinazioarekin egiten dute bat. Bere desio nagusia gaur egungo imaginazio kolektiboaren tinkotasuna ahultzera laguntzen duten eta memoria, historia eta identitatea eraikitzen dituzten diskurtso ofizialak zalantzan jartzera gonbidatzen duten ikuspegi berriak eskeintzea da.\nJon Cazenave Donostian jaio zen 1978an. Deustuko Unibertsitatean Ekonomia eta Enpresa Zientzietan lizentziatu zen. Euskaldunen identitateari buruzko epe luzeko Galerna argazkilaritza-proiektuan ari da lanean 2007tik. Rencontres d´Arles, Noorderlicht, Photoespaña, TIPF, Encontros da Imagem de Braga eta Tbilisi Photo jaialdietan parte hartu du, besteak beste. Gainera, sorkuntza kolektiboko proiektu batzuetan ere aritu da: Horizon ikerketa-laborategia eta Ixil Ar, Jorge Oteizaren inguruko elkarrizketa bat. Hiru liburu argitaratu ditu orain arte: Herri Ixilean, Galerna eta Ama Lur.\nMaite Jiménez historialaria da, Euskal Museoko argazkilaritza arloko zuzendaria. Eulalia Abaitua, lehenengo emakume argazkilari euskaldunari buruzko ikerketa ugari argitaratu ditu.\nData 2019(e)ko abuztuaren 30(e)tik 2019(e)ko irailaren 1(e)ra


Eusko Irratiaren aldeko manifestua sinatzeko aukera - Eusko Irratia - Kaleratzeak - Uriola.eus\nEusko Irratia - Kaleratzeak\nEusko Irratiaren aldeko manifestua sinatzeko aukera\nEusko Irratia - Kaleratzeak 2014-06-13 14:13 Ekonomia-Lana\nJoan den asteko mobilizazioekin batera, Eusko Irratiko 'lan erregularizazioak' kaltetutako langileok manifestua idatzi dugu irrati publikoaren alde. Gure herriko eragile askok bat egin dute gure manifestuarekin. Ados egonez gero, aukera dago bat egiteko, change.org plataformaren bidez.\nHonelaxe dio manifestuak:\nEITBko zuzendari nagusiari eta Administrazio Kontseiluko kideei:\nOndorengo idatzia sinatzen dugunok EITBren enplegu suntsiketaren aurka eta diru publikoaren kudeaketa zuzenaren alde gaude.\nEITBko Zuzendari Nagusiak eta Administrazio Kontseiluko kideek hartu berri duten erabakien aurrean, gure herriarentzat garrantzi ikaragarria duen telebista eta irrati publikoaren etorkizuna kolokan ikusten dugu. Euskal gizartearen zati handi batek azken hiru hamarkadatan eraiki duen hedabidea hipoteka lezake epe motzera begiratzen duen kudeaketa moduak, irizpide ekonomikoak soilik sostengatzen duen kudeaketa erak.\nUrteotan EITBren hedabide ezberdinak makaldu dituen lanpostu galera nabarmena eman da. Joan den apirilaren 29an ildo honetan beste urrats bat ematea erabaki zen. Horren ondorioz, Irrati Publikoek inoizko lanpostu murrizketarik handiena jasango dute. Neurri honek euskal gizarteak babesten duen irrati ereduarekin buka dezake, izan ere, audientzia datuek adierazten dutenez –EITBko irratiek beraien lidergoa berretsi dute- euskal hiritarrek defendatzen duten irratia egiteko moduaren bukaera izan liteke.\nEnplegu murrizketak zerbitzu publikoaren kalitatean izango du eragina. Gizarte anitza da gurea, sentsibilitate eta xehetasunetan aberatsa, eta murrizketa hauek errealitate hori islatzeko zerbitzu publikoaren konpromisoan izango dute eragina.\nEITB indartsu bat nahi dugu, euskararen normalizazioan benetako apustua egingo duena, baita gazteleraz lan egiten duten taldeko hedabideetan ere. Hauetan langileentzat euskalduntze plana ezinbestekoa dela uste dugu, egitasmoarekin koherentzia mantenduko duena, eta lan egiten duten guztien errealitatera egokituko dena. Gure herrian, euskara ezagutzen ez dutenentzat, EITB zubi ezinbestekoa da, hizkuntza eta bere unibertso osoa ezagutu daitezen.\nEITBren kudeaketaren ondorioengatik langileek epaitegietan amaitu dute, maiz. Oraindik ere bada; irrati, telebista eta interneteko langileen zenbait kasu epaien zain daudenak. Kudeaketa txarraren ondorioak ez dituzte euskal hiritarrek ordaindu behar.\nHori dela eta, eskatzen dugu:\n- Zuzendari nagusiari, diru publikoaren kudeaketa gardena izango duen irrati eta telebista publikorako modelo koherente eta arduratsua.\n- Administrazio Kontseiluko kideei, enplegu suntsiketa dakarren kudeaketa honi emandako babesa berriz pentsa dezaten.\n- EiTBren inguruan erabakiak hartzen dituzten gainontzeko erakunde, alderdi politiko, sindikatu eta giza agenteei, kalitate galera geldiarazteko, eta, EITBren sorrerako oinarriak bete daitezen lan egin dezaten.\nManifestuarekin bat datozenen artean:\nFermin Muruguza kantari eta dokumentalista; Bernardo Atxaga, Miren Agur Meabe, Edorta Jimenez, Harkaitz Cano, Unai Elorriaga, Hedoi Etxarte, Irati JImenez, Jasone Osoro idazleak; Txuma Murugarren, Rafa Rueda, Enrique Villareal "El Drogas", Gari, Roberto Moso edota Amaia Zubiria kantariak; Ramon Zallo edota Pedro Ibarra EHUko katedradunak eta Adolfo Arejita hizkuntzalaria; edota, Ander Lipus, Ramón Barea, Itziar Lazkano antzezleak, eta gizarteko beste hamaika eragile.\nZerrenda osoa hemen duzue ikusgai, eta bat egin nahi izanez gero, hemen klik eginda egin daiteke.


ARARTEKOAREN ERAKUNDE ADIERAZPENA, TOLERANTZIAREN ALDEKO NAZIOARTEKO EGUNEAN - ARARTEKO\nARARTEKOAREN ERAKUNDE ADIERAZPENA, TOLERANTZIAREN ALDEKO NAZIOARTEKO EGUNEAN\nDenon konpromiso irmoa behar da aurreiritziak eta bestea gaitzestea sustatzen duten mintzaldien eta jarreren kontra\nGaur Tolerantziaren aldeko Nazioarteko Eguna ospatzen da. Harreman publiko eta pribatuetan tolerantzia gizarte- eta lege-eskakizun bezala aldarrikatzeko eguna da. Tolerantziarik gabe ezinezkoa da elkarrekin bakean bizitzea.\nBeraz, Arartekoak bat egiten du Nazio Batuen eta UNESCOren konpromisoarekin: hau da, bakea eta ekonomia-aurrerapena, norbanakoaren duintasuna, eskubideak bermatzea eta kultura-ezberdintasunak errespetatzea erraztuko duten printzipioak bultzatzea.\nKonpromiso hori inoiz baino beharrezkoagoa da orain, Europako gure gizartean ugaritu egin baitira begirunerik eza, xenofobia, ezberdina gaitzestea, baita ere atzerritarren edo kultura-gutxiengoetako pertsonen aurkako indarkeria eta larderia erakusten duten ekintzak.\nTolerantziaz jokatzeak erraztu egiten du giza eskubide unibertsalak aitortu eta betetzea, ahalbidetu egiten ditu elkarrizketa eta eztabaida, gure gizarte globalizatu hauetan aniztasuna onartzea, baita guztiek bakean bizitzeko eta eskubideak izateko duten eskubidea ere.\nHorrela, euskal gizartea gaitzespenezko eta gorrotozko mintzaldien kontra, aurreiritzi baztertzaileen kontra eta jarrera intoleranteen kontra sentsibilizatzeko ahaleginen alde agertzen da Arartekoa.\nArartekoak agerian jartzen du edozein gizarterentzat zer-nolako arriskuak dakartzan gutxiengoetako kideen eskubideak ez onartzeak, talde jakin batzuen kontrako bereizkeriazko eta indarkeriazko portaerek. Horrelako portaerak gure gizarteko bizikidetzak eta gizarte-kohesioak oinarri dituzten balio eta printzipioen kontrakoak dira, eta larriki kaltetzen dute gizaki bakoitzak berez duen duintasuna.\nVitoria-Gasteiz, 2018ko azaroaren 16a


Kalitatezko enpleguaren alde eta kontratazio irizurraren aurka egingo dute Mercedesen | LAB SINDIKATUA\nIndustria Metalgintza Kalitatezko enpleguaren alde eta kontratazio irizurraren aurka egingo dute Mercedesen\nKalitatezko enpleguaren alde eta kontratazio irizurraren aurka egingo dute Mercedesen\nGaur egin duten agerraldiaren bidez Mercedeseko Enpresa Batzordeak aldi baterako kontratuen arazoa azpimarratu nahi izan du. Aspalditik ari dira egoera salatzen. Egoera honen harira pasa den hilabetean lan ikuskaritzak enpresari 550 aldi baterako kontratu kontratu mugagabe bihurtzeko eskatu zuen. Enpresa batzordearen iritziz egoera oso larria da eta langile guztiei egoera honen aurka borrokatzea deia luzatzen die.\nMercedeseko Enpresa Batzordetik aldi baterako kontratuen arazoa azpimarratu nahi izan dugu. Duela asko salatzen ari garen arazoa da, eta hori dela eta pasa den hilabetean lan ikuskaritzak enpresari 550 aldi baterako kontratu kontratu mugagabe bihurtzeko eskatu zion, 101.000 unitateko produkzio zifra batean oinarrituta.\nBatzordeak alde batetik ulertzen du bihurtze horiek ez direla nahikoak, eskaria ez baitoa 2016ko produkzio kopuruekin bat (135.000), ezta 2017koekin ere (144.000) ezta 2018rako aurreikusten direnekin ere (2017ko zifrak gainditzen dituztenak). Ulertzen dugu egitura enplegu argia dagoela, existitzen direnen gainetik kontratu mugagabeak sortu beharko lituzkeena.\nBestalde, egitura enplegua alde batera utzita, ageria da enpresak ez duela Legea bete eta ez duela betetzen duen kontratazio politikarekin. Asko dira enpresak kaleratutako pertsonak, egiten zuten lanak jarraitzen zuen bitartean, eta pertsona berriekin ordezkatu ditu, eta hori legez kanpokoa da.\nHori dela eta, Enpresa Batzordetik egoera hau ekiditeko eta publikoki salatzeko ekintza desberdinak adostu ditugu:\n_ INSTITUZIOAK.- Lan Ikuskaritzak, Lan Sailak eta Delegazioak kontratazioan iruzurra ematen ari dela dakiten arren eta ahal dutena egin dutela esan diguten arren, Batzordetik bide hau azpimarratuko\ndugu, administrazioak Legea betetzen dela bermatu behar duela ulertzen dugulako.\n_ ENPRESA.- Batzordeak enpresarekin gai hau jorratzeko prest dago, eta horrela adierazi diogu.Legea\nerrespetatzen duen konponbide bat bilatzeko, justua, gardena, guztientzako berdina dena, irizpide\nobjektiboak dituena eta enpresan kalitatezko enplegu egonkorra bermatzeko oinarri izateko balio\n_ GIZARTEAN.- Argi dago Mercedes Arabako eta EAEko ekonomian aktibo garrantzitsua dela, baina horrek ez dio Legea ez betetzeko baimena ematen.Ulertzen dugu gizarteak “enpresa motor” honen\nerrealitatea ezagutu behar duela, beste gauza askotan eredu bada ere, gai honetan ez dena. Horregatik,\ngizarteak egoera hau ezagutzeko kanpaina bat abiaraziko dugu, ostiralean, hilaren 7an, 11etan Lan\nDelegazioan prentsaurrekoa eginez abiaraziko dena, eta bertaratzeko deialdia luzatzen dizuegu.\n_ BANAKA.- Batzordeak iruzur egoeran daudela uste duten eta aholkua edo informazioa eskatu nahi\nduten pertsonekiko konpromisoa indartzen du.Eta euren egoera salatu nahi dutenei laguntza emango\nEnpresak erakundeen ez egitea edo baliabide falta eta kolektibo honen ahulgarritasun egoera aprobetxatzen du iruzurraren politika honekin jarraitzeko.\nEnpresa Batzordetik eszenatoki hau oso larria dela uste dugu, eta ezin gara geldirik geratu.Tamalez, eta horrela izatea gustuko ez badugu ere, Enpresa Batzordeko sindikatu guztiek ez dugu ikuspuntu bera, eta batzuk kontratazioa denok ezagutzen ditugun beste parametroetan oinarritu nahi dute.\nLangile guztiei ere deialdia luzatu nahi diegu, aldi baterako langileen kolektiboko pertsona askok pairatzen ari duten egoera ezagutzeko. Gaur beraiek dira, baina bihar beste batzuk izan daitezke.\nGai honekin lotutako guztiaren eta arazo honi konponbide bat bilatzeko sortzen diren ekimenen berri emango dizuegu.


Koipe | Faroa\n← From Milwaukee\nHaririk gabeko sarea →\nGaur Alvaro Gonzalez de Galdeano txirrindulari ohiari entzun diot Radio Euskadin. Javier VizcaÃnorekin hitz egiten ari zen, bizikleta utzi ondorengo bizimoduaz. Pello Ruiz Cabestanyren kastakoa da Alvado, komunikatzaile ona, eta ez da harritzekoa Campagnolo etxeak fitxatu izana saltzaile lanak egiteko.\nAlvaroren aitona ere horrelakoxea zen, hitz errazekoa eta atsegina, eta, gainera, soinujolea izanik, saltsa guztietako burduntzalia. Joxe zuen izena, eta Aranzabal deitura. Aretxabaletan jaioa zen, ZaloÃ±a baserrian, baina gaztetan Narbaxako neska batez maitemindu, eta hara ezkondu.\nBai Araban eta baita Gipuzkoan ere, mundu guztiak deitzen zion Joxe Koipe Alvaroren aitonari. Narbaxan ireki zuen tabernak ere Koipe-enea du izena. Alvaro eta Igor anaiak ere koipetarrak dira. Aupa Koipe!


McNeill gogoratuz eta San Mameseko arku zaharra | Athletic Club\nHasieraAlbisteakMcNeill gogoratuz eta San Mameseko arku zaharra\nCeltaren aurkako partidak bere alde hunkigarria izango du agurren egun honetan denboraldiaren etxeko azken partidan. Athletic Clubek, Billy McNeill hil berri denari egingo dion omenaldiarekin amaiera jarriko dio One Club Man sariari. Celtic-eko jokalari historikoaren izenean, San Mamesen Susan Chalmers alaba eta John Clark, 13 denboralditan atzeko lerroko taldekidea Glasgow-n, izango ditugu. Biek, atsedenaldian, Jose Angel Iribar eta Lezamako jokalari gazteena den Aner Rodriguezekin batera, oroipena eta maitasuna jasoko dute, Klubak McNeill-en irudiari aste batzuk lehenago eskoziar hirian egin zion moduan.\n1953an, Athletic Clubek bere historian lan ikonikoetako batean bihurtuko zenari aurre egitea erabaki zuen. La Basconia enpresak arku berria muntatzeko ardura hartu zuen, Tribuna Nagusiaren hegal handiari eusteko asmoz, garai hartan ekimen aitzindaria zena, alegia. Francisco Izaola, arkuaren bi zatiak bat egiteko gorantza altxatzeko muntadura haretan lan egin zuen soldatzaileetako bat izan zen. Urte hartan Bilbon negu gogorra bizi izan zenez, lan hura bereziki nahikoa zaila izan zen. Arku mitikoa orain Lezaman dago, eta Francisco, Celtaren aurkako partidara gonbidatua, De Miguel, Magdalena eta Dominguez Salazarrek Fernando Casado ingeniariarekin batera proiektaturiko une gogoangarri arkitektoniko horretan parte hartu zutenen artean bizirik dagoen gutxietako bat da.\nEta ez dira faltako gure peñak: Somos Diferentes, Ribaforadako Catedral, Arnedana, El Corquete Rojiblanco, Al Limite, Bosko, Zuri Gorri Aitor Ocio Santurtzi, All Iron Uztarri eta Adiskideak Dayton Taberna elkarteak.


Atlantikaldia jaialdiak musikaz eta kulturaz beteko ditu Errenteriako (Gipuzkoa) kale eta plazak, irailaren 21etik 24ra. Alpha Blondy, Amparanoia eta Kukai konpainia bezalako izarrak aurkezten dituen proposamen desberdina. Udari agur esateko hitzordu aparta.\nAtlantikaldia jaialdiak laugarren edizioa beteko du 2017an, kulturaren eta musikaren bidez Errenteria Itsas Topaleku bilakatzeko helburuarekin. Ildo horretan, Amparanoia eta Alpha Blondy bezalako izarrak hartuko dituen arren, ez da ohiko musika jaialdia izatera mugatuko, baizik eta hainbat leku eta jatorritako pertsonen eta sortzaileen kultur topagunea (tartean, noski, errenteriarrak beraiek). Lau egunetan zehar, Errenteria kolorez eta doinuz beteko da, garai bateko itsas portuetan bezala etorrera bakoitzarekin herria goitik behera eraldatuz, azaldu zuen herriko alkate Julen Mendozak jaialdiaren aurkezpen-ekitaldian.\nAntolatzaileek Kultur Topagune eta Musika Jaialdi gisa definitzen duten ekimenak diziplina ugari hartuko du bere baitan, besteak beste musika, gastronomia, kirola, azokak eta kaleko artea. Horren harira, zikloan parte hartuko duten sortzaileen arteko fusioa sustatuko dute, Itsas Elkarrizketak deritzan ekimenaren bidez. Duela bi urte abiatu zen, kanpoko eta hemengo musikarien artean kolaborazioak eta egonaldiak sustatuz, jaialdiko zuzendari Laura Landaren hitzetan.\nUdaren azken hondarrak kolorez eta musikaz beteko dituen kultur lehorreratzea.\n70 jardueratik gora antolatu dira aurtengo ediziorako. Horietako hamabitan parte hartzeko beharrezkoa izango da izena ematea.... (gehiago irakurri)


3. Hondarribiko hirigune zaharra (Hondarribia)\nMugako herri boteretsua\nHondarribia izan zen errege forua hartu zuen lehen hiribilduetako bat (1203), eta horrek erakusten digu kokalekuak oso goiz zer nolako dinamismoa izan zuen. Dirudienez, Bizkaiko Golkoko merkataritzak eta balearen ehizak (Erdi Aroko zigiluan irudikatua) asentamenduaren hazkundea eragin zuten, eta horrek bizilagunen jarduerak arautzeko beharra agerian utzi zuen.\nErdi Aroko hiribilduetan ohikoa zen bezala, Hondarribiko hirigunea hesi batez inguratu zen. Erdi Aroan ia gerrarik izan ez zuen arren, Errenazimentuaren hastapenek egoera berri bat ekarri zuten Bidasoaren mugara. Gaztelak, lehenik, eta Espainiak, ondoren, 1475etik aurrera Frantziarekin izandako liskarren ondorioz, hiriaren babesa indartu eta defentsa horiek gerraren forma berrietara egokitu zituzten. 1476an Frantziak ez zuen Hondarribia inbaditzea lortu, baina 1521ean frantziar eta nafar tropek bai lortu zuten. XVI. mendean defentsa horien erreformarekin jarraitu zuten, eta hiribildua gai izan zen 1638an Frantziako Luis XIII.aren tropak geldiarazteko. 1794an Frantziako Konbentzio iraultzaileak hiribildua hartu ondoren, hiribilduko gotorlekuak apurka-apurka eraitsi ziren, baina ez ziren erabat suntsitu. Edonola ere, etapa horretan guztian zehar, Hondarribia herri garrantzitsua izan zen, nazioarteko merkataritza-trafikoan murgildua, eta aberastasun horrek arrastoa utzi zuen arkitekturan.\nHondarribiko defentsa-azpiegiturak ikertu, zaharberritu eta balioztatzeko egin berri diren lanei esker, gaur egun ondare hori ezagutu ahal da. Herriko hegoaldeko erpinean Santa Maria atea dago. Mendebalderantz, Erdi Aroko harresiari jarraituz, Erreginaren bastioia dugu, XVI. mendean eraikitako erronboide-oinplanoko eraikin handia. Herriaren ipar-mendebaldean San Nikolas atea dago, Leyvako bastioiaren babespean. Ekialdeko zatian, Bidasoako estuarioari aurre egiten dion zatian, sakan edo troka garrantzitsu batek babesten du berez, baina gotortu egin zen hala ere.\nZati honetan, zalantzarik gabe, Hondarribiko alde zaharrean dauden arkitektura-bitxietako bi nabarmenduko ditugu. Lehenik eta behin, Sagarrondoko Andre Mariaren eliza, herriko parrokia, gaur egun ezagutzen dugun eraikina XV. mendearen amaieran hasi ziren eraikitzen. Estilo gotiko berantiarrekoa da, eta hiru nabeko oinplanoa du, abside poligonaletan errematatuta. Nabarmentzekoak dira hainbat motatako gurutze-gangak, iparraldeko ate gotiko berantiarra eta, monumentalena, mendebaldean, estilo errenazentistakoa. Abside hirukoitza zeharkatzen duen ingurabideak ematen dio babes izaera.\nBestalde, elizarekin ia muga egiten duen plaza handi bat aurkitzen dugu, garai modernoko etxe bitxiz eta, batez ere, jauregi/gotorleku ikaragarri batez mugatuta, Karlos V.aren gaztelua izenaz ezaguna. 1200. urtean zegoen gotorleku baten oinordekoa da, espazio bat zuen soldaduentzat eta beste bat noblea, kapitain jeneralarentzat eta haren gonbidatuentzat. Sarreran, armarri inperiala nabarmentzen da; haren xehetasunek eraikuntzaren unea erakusten digute, XVI. mendearen erdialdea.\nAro Modernoko ondare arkitektonikoaren adibide ugari ditu. Monumentaltasunagatik, Udaletxea, Casadevante etxea eta Kale Nagusiko Zuloaga jauregia nabarmentzen ditugu, baina arkitekturaren beste bitxi batzuk ere aurki daitezke, harrizkoak eta zurezkoak: 1638. urtearen ondorengo une historikoan kokatzen gaituzte, setioak suntsitutako eraikin asko berreraiki ziren garaia.


Liofilizazioa intentsitate handiko hutsa aplikatuz aldez aurretik izozturik dagoen disolbatzailea sublimazio bidez lehortzea posible egiten duen prozesua da. Liofilizazioa elikadura eta farmazia industrian erabiltzen da batez ere. Prozesua nahiko garestia eta luzea da lehorketa metodo tradizionalekin konparatuz gero, baina bukaerako produktuaren kalitatea hobea da.\nLiofilizazioa intentsitate handiko hutsa aplikatuz aldez aurretik izozturik dagoen disolbatzailea sublimazio bidez lehortzea posible egiten duen prozesua da. Liofilizazioa elikadura eta farmazia industrian erabiltzen da batez ere. Prozesua nahiko garestia eta luzea da lehorketa metodo tradizionalekin konparatuz gero, baina bukaerako produktuaren kalitatea hobea da. XX. mendeko 50. hamarkadan garatu zen prozesu industrial gisa, nahiz eta antzinatik erabili izan den. Inkek esaterako, gauez elikagaiak izozten uzten zituzten Andeetan eta goizeko lehen eguzki printzei eta presio atmosferiko baxuari esker, izoztutako uraren sublimazioa ematen zen. Prozesu hau liofilizazio naturala bezala ezagutzen da. (eu)\nLiofilizazioa intentsitate handiko hutsa aplikatuz aldez aurretik izozturik dagoen disolbatzailea sublimazio bidez lehortzea posible egiten duen prozesua da. Liofilizazioa elikadura eta farmazia industrian erabiltzen da batez ere. Prozesua nahiko garestia eta luzea da lehorketa metodo tradizionalekin konparatuz gero, baina bukaerako produktuaren kalitatea hobea da. (eu)


Biblia/Ester — Wikiteka\n←Negar Kantak Biblia\n3766Biblia — Ester\n1 Hemen kontatzen dena Pertsiako errege Asueroren garaian gertatu zen. Asueroren erresuma Indiatik Etiopiara zabaltzen zen, ehun eta hogeita zazpi eskualde zituelarik. 2 Susa zeritzan hiriburuan zuen Asuerok bere errege-aulkia. 3 Bere erregealdiko hirugarren urtean otordu handia eman zien bere funtzionario nagusi guztiei, Pertsia eta Mediako gudarosteen buruzagiak eta eskualdeetako gobernariak bere inguruan bilduz. 4 Beraren erregetza hain ospetsu egiten zuten aberastasunak eta bere handitasunaren ederra eta distira erakutsi nahi izan zizkien luzaro, sei hilabetez.\n5 Aldi honen buruan, Susa hirian ziren denentzat, bai handienentzat, bai apalenentzat, aste betez luzatu zen otordua antolatu zuen erregeak bere jauregiko lorategi-atarian. 6 Bazen han zintzilik liho zurizko eta purpura morezko oihalik; liho eta purpura gorrizko lokarriz zeuden lotuak zilarrezko eraztunetara eta marmolezko zutabetatik esekiak. Urrezko eta zilarrezko etzaulki asko zen han, eta zolua jade, marmol, nakar- eta azabatxe-harlosaz egina zen. 7 Edalontziak urrezkoak ziren, eta mota guztietakoak; ardoa, berriz, erregeari dagokion oparotasunez eskaintzen zuten. 8 Askatasun osoz edan zitekeen, agindua baitzien erregeak jauregiko zerbitzariei, bazkaldar bakoitzak nahi zuena egiteko. 9 Era berean, Baxti erreginak ere otordua eman zien emakumeei Asuero erregearen jauregi barnean.\n10 Zazpigarren egunean, ardoak alaiturik, Asuero erregeak bere zerbitzura zituen zazpi laguntzaileei, Mehuman, Bizta, Harbona, Bigta, Abagta, Zetar eta Karkaxi, dei egin zien, 11 eta Baxti erregina, bere koroa eta guzti, bere aurrera ekartzeko agindu. Zeinen ederra zen erakutsi nahi zien jende guztiari eta funtzionarioei; izan ere, oso ederra zen. 12 Eman zioten laguntzaileek erregearen aginduaren berri; baina erreginak ez zuen joan nahi izan. Erregea, orduan, sutu eta haserre bizian jarri zen. 13 Dei egin zien lege-jakintsuei, zeren lege eta arauetan adituak direnen aurrean behar baitira errege-arazoak aztertu. 14 Erregeagana hurbildu zirenen artean zeuden Karxena, Xetar, Admata, Tarxix, Meres, Marsena eta Memukan, Pertsia eta Mediako zazpi buruzagiak; hauek sar zitezkeen erregearen aurrera, erreinuko mailarik gorenetakoak zirelako. 15 Erregeak esan zien:\n-Nik, Asuero erregeak, agindu bat bidali diot morroien bidez Baxti erreginari; berak, ordea, ez du bete nahi izan. Zer dio legeak egin behar litzaiokeela?\n16 Memukan mintzatu zen erregearen eta buruzagien aitzinean: «Erregea ez ezik, buruzagiak eta Asuero erregearen erresumako eskualde guztietan bizi diren herriak ere iraindu egin ditu Baxti erreginak. 17 Emakume guztiek izango baitute erreginak egin duenaren berri, eta beren senarrak gutxiesten hasiko dira, esanez: <Asuero erregeak bere aurrera joateko agindu zion Baxti erreginari eta hau ez zitzaion joan>. 18 Aurrerantzean, Pertsia eta Mediako buruzagien emazteek, erregina nola jokatu den ikusirik, gutxietsi egingo dituzte erregearen buruzagiak, eta gutxiespen honek haserreak sortuko ditu. 19 Erregeak ongi baderitzo, eman bedi berorren izenean eta ezarri Pertsia eta Mediako legeen artean deuseztuezineko agindu hau: <Ez dadila Baxti aurrerantzean Asuero erregeagana inoiz agertu eta hura baino hobea izanen denari eman diezaiola berorrek erregina izatea>. 20 Horrela, erregeak harturiko erabakia, hain zabala den inperio osora hedatuko da. Orduan, emazte guztiek beren senarrei, nola handienei hala apalenei, begirune izanen diete».\n21 Erregeak eta buruzagiek ongi iritzi zioten aholku honi, eta erregeak Memukanen esana egin zuen. 22 Gutunak igorri zituen erreinuko eskualde guztietara, eskualde bakoitzeko idazkeran eta herri bakoitzeko hizkeran emanak, gizaseme guztiak nor bere etxeko nagusi izan zitezen aginduz.\nEster, erregina izendatu\n1 Aldi baten buruan, baretu zitzaion haserrea Asuerori; baina ezin zitzaizkion erregeari ahaztu Baxtik egina eta honen aurka harturiko erabakia. 2 Honela mintzatu zitzaizkion orduan erregeari bere funtzionarioak: «Bil ditzatela erregearentzat neskatxa gazteak, birjinak eta politak. 3 Izenda itzazu zeure erresumako eskualde guztietan mandatariak, neskatxa birjinak eta politak Susara, erregearen haremera, ekar ditzaten; utz ditzatela emazteki horiek zaintzeko kargua duen Hegairen, erregearen irenaren, ardurapean; honek emango dizkie apaingarriak. 4 Eta emazteki horien artetik erregearen gogoko gertatzen dena izan bedi erregina, Baxtiren ordez».\nOngi iruditu zitzaion erregeari, eta horrela egin zuen.\n5 Bazen Susa hirian Mardokeo zeritzan judu bat, Jair-en semea; Ximeiren biloba, Benjaminen leinuko Kixen ondorengoa. 6 Babiloniako errege Nabukodonosorrek erbesteratua zuen Jerusalemdik, Judako errege Jekoniasekin atzerriratu zituenekin batera. 7 Bere lehengusina Hadasaren, hau da, Esterren aitaordea zen; ez baitzuen Esterrek aitarik, ez amarik. Neska liraina zen gorputzez, eta biziki ederra. Aitamak hil zitzaizkiolarik, Mardokeok zuen alabatzat hartua.\n8 Erregearen esana eta erabakia zabaldurik, anitz neskatxa bildu zuten Susa hirira, Hegairen ardurapean jarriz. Ester ere jauregira eraman zuten besteekin batera eta Hegairen, emakume-zainaren, ardurapean jarri. 9 Begiz jo zuen honek Ester, oso atsegina gertatu baitzitzaion; behar zituen apaingarriak eta beste gauza guztiak eskuratu zizkion berehala; gainera, jauregikoen artean aukeraturiko zazpi neskame eman zizkion eta haremeko gelarik hoberenera eraman zuen bere neskameekin batera. 10 Esterrek ez zuen adierazi zein herri eta zein jatorritakoa zen, Mardokeok agindua baitzion ez esateko. 11 Mardokeo haremeko atari aurrean ibili ohi zen egunero, Ester osasunez nola ote zegoen eta nola ote zerabilten jakin nahiz. 12 Hamabi hilabeteren buruan, emakumeentzat agindua zegoen epea bete ondoren, neskatxa bakoitzari Asuero erregearen aitzinera agertzeko txanda etortzen zitzaion. Edertzeko igurzketak honela egin ohi ziren: sei hilabetez mirra-olioz, eta hurrengo seietan emakumeek erabili ohi dituzten lurrin eta usain-gozoz. 13 Neskatxa batek erregearen aurrera azaldu behar zuenean, apaintzeko eskatzen zuen guztia eman ohi zioten, haremetik jauregira berekin eraman zezan. 14 Ilunabarrean sartzen zen jauregira, eta biharamun goizean beste harem batera joan ohi zen, Xaaxgaz-en, erregearen emakume-zain zen irenaren, ardurapean jarriz. Ez zen erregearen aurrera agertuko, erregeak bera desiratu eta deitu ezik.\n15 Heldu zitzaion, bada, Esterri, Mardokeok alabatzat hartua zuen bere osaba Abihailen alabari, erregearen aurrera agertzeko txanda. Horretarako, emakume-zain zen Hegaik, erregearen irenak, esan ziona baizik ez zuen eskatu Esterrek. Ikusten zuten guztien onginahia bereganatzen zuen. 16 Asueroren erregealdiaren zazpigarren urteko hamargarren hilean, hots, Tebet hilean eraman zuten Ester erregearen aurrera. 17 Erregeak maiteago izan zuen Ester beste emakume guztiak baino; honek bereganatu zituen, beste neskatxa guztien artean, erregearen onginahia eta amodioa. Berari ezarri zion buruan erregina-koroa, eta erregina egin zuen Baxtiren ordez. 18 Ondoren, otordu handia eman zien erregeak buruzagi eta funtzionarioei, Esterren omenez. Zergak arindu zituen eskualdeetan, eta erregeari dagokion oparotasunez banatu zituen erregaliak.\nMardokeok azpikeria salatu\n19 Neskatxak haremera bigarren aldiz bildu zirenean, Mardokeo atezain zegoen erregearen jauregian. 20 Esterrek ez zuen adierazi zein herri eta zein jatorritakoa zen; hala baitzion Mardokeok agindua eta bete egiten zuen hark Mardokeoren esana, beraren ardurapean zegoenean bezalaxe.\n21 Egun haietan, Mardokeo jauregiko atezain zelarik, Bigtan eta Terex, gelazain ziren erregearen bi laguntzaileak, Asuero erregea hiltzeko asmotan zebiltzan, oso haserre baitzeuden. 22 Mardokeok, asmo honen berri izan zuenean, Ester erreginari jakinarazi zion, eta Esterrek erregeari, Mardokeoren izenean. 23 Ikerketa eginik, egia zela ikusi zen. Urkatu zituzten biak, eta idatzi egin zuten gertatua Erresumako Gertakari-Liburuan erregearen aginduz.\n1 Ondoren, Haman, Hamedataren seme eta Agag-en jatorrikoa, goi-mailara jaso zuen Asuero erregeak, berekin zituen buruzagi guztien gain goratu eta eseraraziz. 2 Erregearen jauregiko funtzionario guztiak belaunikatzen eta ahozpezten ziren Hamanen aitzinean, erregeak horrela baitzuen agindua. Mardokeo, aldiz, ez zen belaunikatzen, ez ahozpezten. 3 Jauregiko funtzionarioek honela ziotsoten Mardokeori:\n-Zergatik ez duzu betetzen erregearen agindua?\n4 Egunero esaten zioten arren, ez zien jaramonik egiten. Bera judua zela jakinarazi zien Mardokeok. Orduan, Hamani adierazi zioten hori, Mardokeok bere jokabideari eusten ote zion ikusteko. 5 Ikusi zuen Hamanek ez zitzaiola Mardokeo belaunikatzen, ez ahozpezten, eta biziki haserretu zen. 6 Mardokeo zein herritakoa zen adierazi ziotenean, eskua berari bakarrik eranstea gutxi zelakoan, Asueroren erresuman ziren judu guztiak ere galdu egin nahi izan zituen, harekin batera. 7 Asueroren erregealdiaren hamabigarren urteko lehen hilean, hots, Nisan hilean, «pur» edo zotz eginarazi zuen Hamanek, bere asmoak betetzeko egunik eta hilabeterik egokiena zein izango ote zen jakiteko. Hamabigarren hilaren, Adar hilaren, hamahirugarren eguna atera zen.\n8 Honela mintzatu zitzaion Haman Asuero erregeari:\n-Bada zure erresuman jende-mota berezi bat, eskualde guztietako herrien artean sakabanatua. Haien legeak ez dira beste herrienak bezalakoak, eta ez dituzte betetzen erregearen aginduak. Ez zaio erregeari halakoak bakean uztea komeni. 9 Egoki baderitzo, eman beza idatziz erregeak halako horiek suntsiarazteko agindua. Ehundaka tonelada zilar ipiniko dut nik funtzionarioen esku, errege-gordailura eraman dezaten.\n10 Orduan, erregeak eraztuna bere eskutik atera eta juduen etsai zen Hamani, Hamedataren seme eta Agagen jatorrikoari, eman zion, 11 esanez:\n-Zilarra zuretzat. Herri horri buruz, egizu nahi duzuna.\n12 Lehen hilaren hamahiruan erregearen idazkariei dei egin eta Hamanek agindu bezala idatzi zituzten gutunak, eta erregeorde guztiei, eskualdeetako gobernariei eta herri guztietako buruzagiei igorri zizkieten, nori bere eskualdeko idazkeran eta herriko hizkeran. Asuero erregearen izenean zeuden idatziak eta erregearen eraztunaz zigilatuak. 13 Mezularien bidez bidali zituzten gutunak erreinuko eskualde guztietara. Agindu hau zeramaten: hondatu, hil eta suntsiaraz zitzatela judu guztiak, gazte nahiz zahar, haur nahiz emakume, eta ostu zitzatela haien ondasunak, dena egun berean, hamabigarren hilaren, Adar hilaren, hamahiruan. 14 Gutun honetan esana, legetzat eman behar zen eskualde guztietan, eta herri guztiei adierazi, esaniko egunerako prest egon zitezen. 15 Erregearen agindua harturik, bizkor abiatu ziren mezulariak. Susa hirian ere aldarrikatu zen agindu hori. Erregea eta Haman edatera eseri ziren; bitartean, Susa hiria izu-ikaratua zegoen.\n1 Gertatzen ari zena jakitean, Mardokeok bere soinekoak urratu, dolu-jantziz estali, burura hautsa bota eta hirian barrena ibili zen aieneka eta oihuka. 2 Erregearen jauregi aurrera heldu zelarik, gelditu egin zen, ezin baitzitekeen jauregian inor sar dolu-jantziz estalia. 3 Izugarrizko atsekabea zegoen, erregearen esanaren eta erabakiaren berri izan zuten eskualde guztietako juduen artean. Barau, negar eta aiene egin zuten eta haietarik asko zaku eta errauts gainean etzan zen.\n4 Neskameak eta irenak Esterri joan zitzaizkion horren guztiaren berri ematera. Erregina erabat nahigabetu zen. Eta soinekoak bidali zizkion Mardokeori, dolu-jantzia erantzi eta haiek jantzi zitzan; Mardokeok, ordea, ez zuen nahi izan. 5 Deitu zuen Esterrek Hatak, bere zerbitzura erregeak jarri zizkion irenetariko bat, eta Mardokeogana igorri zuen, zer gertatzen eta zergatik zen jakitera. 6 Hala, irten zen Hatak Mardokeoren bila, jauregi aurrean zegoen plazara. 7 Gertatzen ari zen guztiaren berri eman zion Mardokeok; juduak suntsitzearen ordain, Hamanek erregearen gordailurako zenbateko dirutza agindua zuen ere jakinarazi zion. 8 Susa hirian aldarrikatua zegoen suntsitze-aginduaren kopia ere eman zion, Esterri erakutsi eta berri emateko; gainera, agindu hau eman zion Esterri: joan zedila erregeagana, beronen onginahia eskuratu eta bere herritarren alde egiteko. 9 Itzuli zen Hatak eta adierazi zion Esterri Mardokeok esana. 10 Esterrek Mardokeogana bidali zuen berriro Hatak, erantzun honekin: 11 «Erregearen funtzionario orok eta erreinuko eskualdeetako jende guztiak daki hau: Deitua izan gabe erregeagana, jauregi barneko atarira, sartzen dena, gizaseme nahiz emakume, hiltzera kondenatzen duela legeak, baldin eta erregeak urrezko bere makila halakoaren gainera luzatzen ez badu. Niri dagokidanez, bada hilabete bat erregeak beregana deitu ez nauela».\n12 Mardokeok, Esterren erantzuna jakitean, 13 hau esateko agindu zuen: «Ez uste izan, erregearen jauregian bizi zarelako, juduen zoritxarrari zeuk bakarrik ihes egingo diozunik. 14 Une honetan, hitzik egin gabe, isilik gelditzen bazara, etorriko zaie juduei norbaiten laguntza eta salbatuko dira; orduan, zu eta zeure etxekoak galdu egingo zarete. Gainera, batek daki ez ote zaren erregina izatera iritsi, hain zuzen ere, honelako une baterako!» 15 Esterrek erantzun hau bidali zion Mardokeori: 16 «Bil itzazu Susan bizi diren judu guztiak eta egizue barau nire alde. Ez jan, ez edan hiru egun eta hiru gauez. Nire neskameek eta neuk ere halakoxe baraua eginen dugu. Ondoren, erregearen aitzinera joango naiz, legearen kontrakoa izan arren. Hil beharra badut, hil nadila!» 17 Alde egin zuen Mardokeok, eta Esterrek esana egin zuen.\nEsterrek otordura deitu erregea eta Haman\n1 Hiru egunen buruan, jantzi zituen Esterrek bere erregina-jantziak, eta jauregi barneko atarian agertu zen, erregearen gela aurrean. Erregea bere aulkian eseria zegoen, atearen aurrez aurre. 2 Ester erregina atarian ikusi zuenean, eztiki begiratu zion eta eskuan zuen urrezko errege-makila luzatu; Esterrek, hurbilduz, makilaren ertza ukitu zuen. 3 Erregeak galdegin zion:\n-Zer duzu, Ester erregina? Zer nahi duzu? Neure erresumaren erdia bada ere, emango dizut!\n4 Esterrek erantzun zion:\n-Ongi baderitzo, betor gaur erregea Hamanekin, prestatu diodan otordura.\n5 Erregeak esan zuen:\n-Etorrarazi bizkor Haman, Esterren nahia bete dadin.\nHorrela, bada, Esterrek prestatua zien otordura joan ziren Haman eta biak. 6 Otordua bukatzean, erregeak galdegin zion Esterri:\n-Zer eskatu nahi didazu? Emango dizut! Zer nahi duzu? Erresumaren erdia bada ere, emango dizut!\n7 Esterrek erantzun zion:\n-Zer eskatu nahi dizudan? 8 Erregeak begiko baldin banau, eskatu nahi diodana ematea ongi iruditzen bazaio, betoz berriro bihar Haman eta biak prestatuko diedan otordura. Orduan esango diot erregeari zer nahi dudan.\nHamanek Mardokeo suntsiarazi nahi\n9 Pozik eta alai atera zen egun hartan Haman. Baina Mardokeo jauregiko atarian zegoela ikusi zuenean eta ez zela jaikitzen beraren aurrean, ez zirkinik ere egiten, sutan jarri zen Mardokeoren aurka. 10 Gorde zuen, hala ere, haserrea eta, bere etxean sarturik, bere adiskideak eta bere emazte Zerex etorrarazi zituen. 11 Han ari izan zitzaien nolako aberastasun handiak zituen esaten, zenbat seme-alaba zituen, nola goratu zuen bera erregeak, nola jarri zuen buruzagi eta funtzionario ororen gainetik, 12 eta erantsi zuen:\n-Gainera, Ester erreginak, erregearekin batera, ni bakarrik gonbidatu nau prestatu duen otordura. Eta biharko ere, erregea eta biok gonbidatu gaitu. 13 Hori guztia, ordea, alferrik dut, Mardokeo judua jauregi aurrean eseria ikusten dudan bitartean.\n14 Orduan, bere emazte Zerexek eta adiskide guztiek erantzun zioten:\n-Agindu ezazu hogeita bost metroko urkabea egin dezaten, eta bihar goizean eskatu erregeari Mardokeo bertan zintzilikatzeko. Horrela, alai joan zaitezke erregearekin bazkaltzera.\nPozik entzun zuen hori Hamanek, eta urkabea eginarazi zuen.\nHaman Mardokeo ohoratzera behartua\n1 Gau hartan bertan, loak harrezinik zegoen erregea. Erresumako Kronika Liburua ekartzeko agindu zuen, eta irakurtzen hasi zitzaizkion. 2 Han zegoen idatzia, nola salatu zituen Mardokeok Bigtan eta Terex, Asuero erregea hiltzeko asmotan ibili ziren bi gelazain laguntzaile haiek. 3 Erregeak galdegin zuen, orduan:\n-Zein ohore, zein sari eman zitzaion Mardokeori horrengatik?\nZerbitzariek erantzun zioten:\n-Ez zitzaion deus ere eman.\n4 Erregeak galdetu zuen:\n-Nor da hor atarian?\nHain zuzen, orduantxe zetorren Haman kanpoko atarira, prestatua zegoen urkabean Mardokeo zintzilikatzeko erregeari eskatzera. 5 Zerbitzariek erantzun zioten:\n-Haman da atarian dagoena.\n-esan zien erregeak.\n6 Sartu zen, bada, Haman, eta erregeak galdegin zion:\n-Zer egin behar litzaioke erregeak ohoratu nahi duen bati?\nHamanek berekiko: «Nor ohoratu nahi ote du erregeak ni neu izan ezik?» 7 Eta erantzun zion erregeari:\n-Erregeak ohoratu nahi duenari? 8 Ba, erregeak soinean eraman dituen jantziak eman behar litzaizkioke, erregeak erabili duen zaldiren bat eskaini eta errege-koroa buruan ezarri. 9 Erregearen funtzionario nagusienetakoren batek soinekoak hartu eta erregeak ohoratu nahi duenari janzten lagundu beharko lioke; gero, zaldi gainera igoarazi eta hiriko kale nagusian barrena erabili beharko luke, beraren aurretik honela oihukatuz: «Hona hemen zer egiten zaion, erregeak ohoratu nahi duen gizonari!»\n10 Erregeak orduan Hamani:\n-Azkar, hartu jantziak eta zaldia, esan duzun bezala, eta egin hori Mardokeori, atarian dagoen juduari. Ez utzi bete gabe esan duzun xehetasun bat ere.\n11 Hartu zituen, bada, Hamanek soinekoak eta zaldia, jantzarazi zizkion Mardokeori eta zaldi gainean erabili zuen hiriko kale nagusian barrena, beraren aurretik honela oihukatuz: «Hona hemen zer egiten zaion, erregeak ohoratu nahi duen gizonari!»\n12 Ondoren, Mardokeo jauregi aurrera itzuli zen; Haman, berriz, bere etxera joan zen lasterka, atsekabeturik eta burumakur. 13 Bere emazte Zerexi eta adiskide guztiei adierazi zien gertatu zitzaiona. Bere adiskide jakintsu haiek eta emazteak esan zioten:\n-Mardokeo judu izanik, beraren aurrean atzeraka hasi baldin bazara, ezin izango duzu deus ere horren aurka. Aitzitik, hondoraino eroriko zara horren aurrean.\n14 Oraindik solasean ari zirelarik, erregearen laguntzaile batzuek agertu eta berehala eraman zuten Haman, Esterrek prestatua zuen otordura.\n1 Joan ziren, bada, Ester erreginaren otordura erregea eta Haman. 2 Bigarren egun honetan ere, otordua bukatzean, erregeak esan zion Esterri:\n-Zer nahi didazu eskatu, Ester erregina? Emango dizut. Zein da zure eskaria? Erreinuaren erdia bada ere, beteko dut zure nahia.\n3 Ester erreginak honela erantzun zion:\n-Zeure begiko baldin banauzu, errege jauna, eta ongi iruditzen bazaizu, hona hemen zer nahi dudan: bizitzen uztea. Hona hemen zer eskatzen dudan: nire herritarrei bizitzen uztea. 4 Saldu egin baikaituzte ni eta nire herritarrak, hondatu, hil eta suntsi gaitzaten. Gizonak eta emakumeak esklabo saldu izan bagintuzte ere, isilduko nintzatekeen, ez baitzukeen horrek erregea nekaraztea merezi izango.\n5 Orduan, erregeak galdegin zion Ester erreginari:\n-Nor da halako asmoak dituena? Non da hori?\n6 Esterrek erantzun:\n-Gure zapaltzailea, gure etsaia, Haman duzu, maltzur-gaizto hau!\nHaman izutua gelditu zen errege-erreginen aurrean. 7 Erregea, haserre bizian, etzaulkitik jaiki eta jauregiko lorategira atera zen. Haman bertan gelditu zen, bizia salbatzeko Ester erreginari eskatuz; sumatu baitzuen erabakia zuela erregeak bere hondamena. 8 Erregea jauregiko lorategitik jangelara itzuli zenean, Ester zegoeneko etzaulkira makurtua zegoen Haman. Erregeak garrasika:\n-Gainera, erregina bortxatu nahi al duk neure aurrean, neure etxean?\nHorrenbestez, hiltzera kondenatua zegoen Haman. 9 Harbonak, erregearen aurrean zeuden laguntzaileetariko batek, esan zuen:\n-Hamanek prestatua du, hain zuzen, urkabea Mardokeorentzat, bizia salbatu zizunarentzat. Hamanen etxean dago eraikia, hogeita bost metro ditu.\n-Zintzilika bezate Haman bertan!\n-esan zuen erregeak.\n10 Eta Mardokeorentzat prestatua zuen urkabean zintzilikatu zuten Haman. Orduan baretu zen erregearen haserrea.\nErregearen agindua juduen alde\n1 Egun berean, Asuero erregeak Ester erreginari eman zizkion juduen zapaltzaile izan zen Hamanen ondasun guztiak. Bestalde, Mardokeo beretzat zer zen jakinarazi zion Esterrek erregeari. Orduan, etorrarazi zuen erregeak Mardokeo bere aurrera, 2 atera zuen bere eskutik Hamani kenduriko eraztuna eta Mardokeori eman zion. Esterrek, berriz, Hamanen ondasunen arduradun jarri zuen Mardokeo.\n3 Berriro hitz egin zion Esterrek erregeari. Oinetara ahozpezturik, negarrez eskatzen zion, desegin zitzala Agagen jatorriko Hamanek juduak galtzeko emanak zituen aginduak. 4 Erregeak luzatu zuen Esterrengana urrezko makila, eta Ester zutik gelditu zen. 5 Honela mintzatu zitzaion hau:\n-Erregeak ongi baderitzo eta ni begiko baldin banau, eskari hau erregeari egoki iruditzen bazaio eta ni atsegin baldin banau, agindu beza idatziz, Hamedataren seme eta Agagen jatorriko Hamanek, asmo maltzurrez, erreinuko eskualde guztietan bizi diren juduak oro hondatzearren, emaniko gutunak baliogabe ditzaten. 6 Nola jasan dezaket nik neure herritarrak hondatuko dituen zorigaiztoa ikustea? Nola eraman ote nezake neure senideak sakailtzen ikustea?\n7 Asuero erregeak ihardetsi zien Ester erreginari eta Mardokeo juduari:\n-Hara, juduak hondatzeko asmoa zuelako urkarazi nuen Haman, eta haren ondasun guztiak zuri eman dizkizut, Ester. 8 Idatzi zuek idazki bat erregearen izenean, juduen alderako egokien deritzazuen eran, eta zigila ezazue errege-eraztunaz. Izan ere, ezin baita baliogabe utzi erregearen izenean idatzia eta errege-eraztunaz zigilatua dagoen agiria.\n9 Berehala deitu zituzten erregearen idazkariak. Hirugarren hilaren, hau da, Siban hilaren hogeita hirua zen. Haiek, Mardokeoren aginduen arabera idatzi zieten ehun eta hogeita zazpi eskualdeetako juduei, erregeordeei, gobernariei eta buruzagiei, Indiatik Etiopiaraino. Eskualde bakoitzeko idazkeran eta herri bakoitzeko hizkeran. 10 Asuero erregearen izenean zihoazen eta beraren izenean zigilatuak. Erregearen ikuiluetako zaldi berezien gainean bidali zituzten mezulariak gutunak eramatera. 11 Hona zer zioen: «Erregeak baimena ematen die hiri guztietako juduei, beren bizia salbatzeko bil daitezen. Eta edozein herri nahiz eskualdetako talde armaturen batek erasoko balie, baimena dute juduek haien haurrak eta emazteak ere hondatu, hil eta suntsitzeko eta haien ondasunak hartzeko. 12 Eta hau, Asuero erregearen menpeko eskualde orotan, egun berean, hamabigarren hilaren, hots, Adar hilaren hamahiruan. 13 Eskualde orotan behar da idazki hau legetzat oihukatu eta herri guztietan hots egin, esaniko egunean juduak prest egon daitezen, beren etsaiei mendeku egiteko».\n14 Erregearen agindua harturik, bizkor eta lehiaz abiatu ziren mezulariak erregearen ikuiluetako zaldi berezien gainean. Susa hirian ere hots egin zuten agindua.\n15 Mardokeo, berriz, purpura more eta liho zurizko errege-jantzitan jalgi zen jauregitik, urrezko koroa handia zeramala, bai eta liho eta purpurazko mantua ere. Susa hiria poz-oihuz bete zen. 16 Juduentzat dena zen distira, bozkario, alaitasun eta ohore. 17 Erregearen agindua heltzen zen eskualde eta hiri orotan juduak bozkarioz gainezka ziren, otorduak eta jaiak eginez. Beste herrietako jende asko judu bihurtzen zen, juduen beldur ikaragarria sartu baitzitzaien.\nJuduek beren etsaiak suntsitu\n1 Hamabigarren hilaren, hots, Adar hilaren hamahiruan behar ziren hots egin eta bete erregearen esana eta erabakia. Egun horrexen zain zeuden etsaiak juduak zapaltzeko. Egoera aldatu egin zen, ordea, eta juduek zapaldu zituzten beren etsaiak. 2 Asuero erregearen menpeko eskualde guztietan bildu ziren juduak beren hirietan, kalte egin nahi izan zietenak hiltzeko asmoz. Juduei ez zien inork ere aurre egin, jende guztia izuaren izuz baitzegoen. 3 Eskualdeetako buruzagiak, erregeordeak, gobernariak eta errege-funtzionarioak juduen alde jarri ziren, Mardokeoganako beldur-ikaraz. 4 Izan ere, handia zen Mardokeo erregearen jauregian, eta zabaltzen ari zen haren ospea eskualde guztietan; geroz eta ahaltsuago zen.\n5 Beren etsai guztiak ezpataz jo, hil eta suntsitu egin zituzten juduek, lepoa moztuz eta sakailduz. Nahi izan zuten guztia egin zieten juduek etsaiei. 6 Susa hirian bostehun gizaseme hil eta garbitu zituzten, 7-10 hauen artean Hamedataren seme Hamanen, juduen etsai izanaren, hamar semeak: Parxandata, Dalfon, Aspata, Porata, Adalias, Aridata, Parmaxta, Arisai, Aridai eta Baizata. Hala ere, ez zizkieten ondasunak kendu.\n11 Egun berean jakinarazi zioten erregeari zenbat lagun hil zuten Susa hirian. 12 Erregea, orduan, honela mintzatu zitzaion Ester erreginari:\n-Susa hirian juduek bostehun gizaseme eta Hamanen hamar semeak hil eta garbitu baldin badituzte, zenbat hil ote dituzte erregearen gainerako eskualdeetan? Hala ere, beste zer nahi duzu eskatu? Emango dizut; zuk zer nahi, huraxe egingo da.\n13 Esterrek ihardetsi zion:\n-Erregeak ongi baderitzo, utz diezaiela Susako juduei bihar ere gaurko aginduaren arabera egiten, eta zintzilika ditzatela urkabean Hamanen hamar semeen gorpuak.\n-Egin bedi horrela\n-agindu zuen erregeak.\nEman zuten agindua Susan, eta zintzilikatu zituzten Hamanen hamar semeen gorpuak. 15 Susako juduak, berriz, bildu ziren Adar hilaren hamalauan ere, eta hirurehun gizaseme hil zituzten Susan; hala ere, ez zituzten haien ondasunak ostu.\n16 Erregearen gainerako eskualdeetan ere bildu ziren juduak beren biziak etsaiengandik babesteko; hirurogeita hamabost mila hil zituzten beren etsaietarik, baina ez zituzten haien ondasunak harrapatu. 17 Adar hilaren hamahiruan gertatu zen hau eta hamalauan atseden hartu zuten, otordu- eta jaiegun bihurtuz. 18 Susako juduak, aldiz, hamahiruan eta hamalauan bildu ziren etsaiak hiltzeko, eta hamabostean atseden hartu zuten, otordu- eta jaiegun bihurtuz. 19 Hona, bada, zergatik egiten duten jaiegun Adar hilaren hamalaua herri eta auzoetan sakabanaturik bizi diren juduek, otordu alaiak eratuz eta elkarri eskuerakutsiak bidaliz.\nPurim Jaiaren sorrera\n20 Mardokeok idatziz eman zituen gauza hauek eta Asuero erregearen agindupeko eskualde orotako judu guztiei gutunak igorri zizkien, nola urrutikoei hala hurbilekoei. 21 Adar hilaren hamalaua eta hamabosta urtero jai egiteko agintzen zien. 22 Izan ere, egun horietan iritsi baitzuten juduek bakea beren etsaien aurrean; hil horretan aldatu zitzaien egoera, atsekabea atsegin eta negarra bozkario bihurtuz. Egun horietan, bada, jai alaiak eta otorduak behar zituzten egin, elkarri erregaloak bidaliz eta behartsuei eskuerakutsiak eginez. 23 Juduek ontzat eman zuten, behin egina zuten hura ohitura bihurtzea. Honela idatzi zien Mardokeok: 24 «Hamedataren seme eta Agagen jatorriko zen Hamanek, judu guztien etsaiak, hauek galtzeko asmo gaiztoa hartu zuen. <Pur> edo zotz egin zuen, juduak hondatu eta suntsitzeko egunik egokiena erabakitzearren. 25 Esterrek, ordea, erregeagana jo zuen eta honek idatziz agindu zuen, Hamanek juduen aurka erabakia zuen hondamendia gerta zekiola berari; horrela, bada, Haman eta honen semeak urkabean zintzilikatu zituzten. 26 Horregatik deritze Purim egun horiei; <pur> hitzetik dator hori».\nHonela, beraz, gutun honetan esaten zitzaiena eta beraiek ikusi eta jasan zutena kontuan harturik, 27 juduek ohitura bihurtu zuten eta ontzat hartu, nola berentzat hala beren ondorengoentzat eta judu egiten zirenentzat, bi egun horiek urte oroz jai egitea, hutsik gabe, agindu horrek zioen egunetan. 28 Belaunez belaun, etxe, eskualde eta herri guztietan gogoratu ohi dira eta bete Purim Egun hauek eta ez dira juduen artean galduko; ez da ahaztuko ere inoiz oroitzapen hau judurik izango den bitartean.\n29 Abihailen alaba zen Ester erreginak eta Mardokeo juduak Purim-ei buruzko bigarren gutun bat idatzi zuten, beren aginpide osoz lehenengo gutuna sendotuz. 30 Eta Asuero erregearen menpeko ehun eta hogeita zazpi eskualdeetako judu guztiei gutunak bidali zizkieten, bakea eta zoriona opa izanez, eta 31 Mardokeo juduak eta Ester erreginak agindu zutenaren arabera, Purim Jaiak esaniko egunetan egiteko aginduz. Berentzat eta beren ondorengoentzat antolatu zituzten egun hauek, baraualdi eta negar-kantuei buruzko arauak ere erantsiz. 32 Esterrek agindu eta antolatu zituen Purim Jaiak, eta liburuan idatzia gelditu zen.\n1 Asuero erregeak zergak ezarriz menperatu zituen, nola lehorrekoak hala itsasaldekoak. 2 Media eta Pertsiako Erregeen Kronika Liburuan daude idatzirik erregearen egintza indartsu eta bizkor hauek, bai eta erregeak Mardokeo nola altxatu eta handi egin zuen ere.\n3 Bai, erreinuan Mardokeo judua zen Asuero erregearen hurren. Gizon handia juduen aurrean, maitatua bere senide guztien artean. Bere herritarrentzat zorionaren bilatzaile, beretarrentzat bake-ezartzaile.\nAzken aldaketa 24 maiatza 2021(e)an, 13:25(e)tan


Saint-Thual - Wikipedia, entziklopedia askea.\n48°20′12″N 1°56′02″W / 48.3367°N 1.9339°W / 48.3367; -1.933948°20′12″N 1°56′02″W / 48.3367°N 1.9339°W / 48.3367; -1.9339\nLa Baussaine, Longaulnay, Trévérien, Trimer, Plouasne eta Saint-Judoce\n947 (2019ko urtarrilaren 1a)\n449 (%47.4) 466 (%49.2)\nSaint-Thual Bretainiako udalerri bat da. Administraiboki Frantziako Ille eta Vilaine departamenduan dago Bretainia eskualdean. 2013an 677 biztanle zituen.\n2007an udalerrian erroldatutako biztanleak 644 ziren. Familiak 228 ziren, horien artean 58 pertsona bakarrekoak ziren (36 bakarrik bizi ziren gizonak eta 22 bakarrik bizi ziren emakumeak), 65 seme-alabarik gabeko familiak ziren, 94 seme-alabak dituzten bikoteak ziren eta 11 seme-alabak dituzten guraso-bakarreko familiak ziren.\n2007an 299 etxebizitza zeuden, 240 familiaren etxebizitza nagusia ziren, 36 bigarren erresidentzia ziren eta 23 hutsik zeuden. 289 etxeak ziren eta 8 apartamentuak ziren. 240 etxebizitza nagusietatik 201 bere jabearen bizilekua ziren, 38 alokairuan okupaturik zeuden eta 1 doan lagata zegoen; 3 etxek gela bat zuten, 14 etxek bi zituzten, 39 etxek hiru zituzten, 61 etxek lau zituzten eta 123 etxek bost zituzten. 197 etxebizitzek parking plaza bat zuten azpialdean. 86 etxetan auto bat zegoen eta 136 bi edo gehiago zeuden\nPopulazio piramidea de Saint-Thual el 2009 .\n2007an lan egiteko adina zuten pertsonak 377 ziren, horien artean 307 aktiboak ziren eta 70 inaktiboak ziren. 307 pertsona aktiboetatik 285 lanean zeuden (149 gizon eta 136 emakume) eta 22 langabezian zeuden (10 gizon eta 12 emakume). 70 pertsona inaktiboetatik 33 erretiraturik zeuden, 14 ikasten zeuden eta 23 "bestelako inaktibo" gisa sailkaturik zeuden.\n2009an Saint-Thual udalerrian 269 unitate fiskal zeuden, 704,5 pertsonek osaturik. Pertsona bakoitzeko diru-sarrera fiskalaren mediana 17.435€ zen.\n2007an zeuden 19 komertzioetatik, 2 bestelako produktu industrialen fabrikazioko enpresak ziren, 1 eraikuntza enpresa zen, 3 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 informazio eta komunikazio enpresa zen, 2 higiezinen enpresak ziren, 5 zerbitzu enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 4 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 margolaria, 1 jatetxe eta 1 higiezinen agentzia.\n2000. urtean Saint-Thual udalerrian 24 nekazaritza-ustiategi zeuden, 672 hektarea erabiltzen.\nLa Baussaine (3,8km)\nLe Quiou (5,6km)\nRésumé statistique Datu estatistikoen laburpena de Saint-Thual udalerrirako INSEEn.\nÉvolution et structure de la population Datuen estatistikak de Saint-Thual udalerrirako INSEEn.\nBNF: 152572594 (data)


Kontuaren Osasun Egiaztapena -\nGiza gorputzak ohiko osasun azterketak behar dituen bezala hazteko, garatzeko eta bizitza luzea izateko, negozio kontu batek bere "osasuna" aldizka aztertu behar du. Edozein negozioen azken helburua salmentetan etengabe aurrera egitea haztea eta aurrera egitea denez, oso garrantzitsua da hazkunde hori etenik edo eragozpenik gabe edukitzea. Saltzaile onaren kontuaren osasuna salmenta onaren berdina da. Hala ere, saltzailearen kontuaren osasunaren hainbat metrikari eustea lan zaila izan daiteke. Hau are zailagoa da lineako negozioaren merkatu zabala dela eta. Eskariaren akatsen tasa mugatuaren, berandu bidalitako tasaren eta aurrez betetzea bertan behera uzteko tasaren eta salmenta on bat lortzearen arteko oreka mantentzen laguntzeko eta laguntza eskaintzea negozioarentzako izugarrizko bultzada izan daiteke eta epe luzera eten egingo litzateke. kontua.\nGure taldeak Amazon kontuaren osasuna kontrolatuta mantentzen laguntzen dizu eta parametro hauen neurri zuzenak mantentzeko aholkua ematen dizu:\nEskatu akatsak murrizteko jarraibideak\nBezeroari arreta emateko ikuspegia\nAurrez betetzea baliogabetzea kudeatzea\nKontuaren osasun kontrolak enpresaren hazkundea egonkor mantentzeaz gain, bezeroekin harreman ona mantentzen laguntzen du. APlus Global taldeak konpromisoa hartu du merkataritza elektronikoaren negozioa guztientzat ahalik eta arinen egiteko.


OPARITU IKASTAROA! etxean garagardoa egiten ikastekoa - Etxeandia Garardauak\nOPARITU IKASTAROA! etxean garagardoa egiten ikastekoa\nUrtarrilaren 13’ko ikastaroan izen emateko azken eguna dozu, hurrengo martitzena.\nIkastaroan etxean garagardoa zelan egiten dan ikasten da. Erarik erresenean, merkeenean (ahalik eta gitxin gastatuz) eta etxeko gailuak erabilita.\nIkastaroa guztiz praktikoa da: bertaratzen direnak talde txikitan banandu eta talde bakoitzari garagardo lote bat egiteari jartzen dako. Ikasleak eurek egin behar deure garagardoa! Zapatu goizean zehar izango gara garagardoa egiten 10:00’etatik 15:00’etara eta prosezu guztia ikasiko dogu: mazerazioa, filtradoa, egozketa, fermentazioa eta botilaratzea.\nAZKEN OPARI HORI EGITEKO AUKERA!\nOlentzero eta errege maguok! norbaiti oparia egiten ahaztu badatsue, ondiño badozue aukera. Web orrialdearen bidez egin litteke erreserba eta “bale” edo ziurtagiri bat jasoko dozu, zure lagun edo senideari oparituteko.\nEtiketak: Curso de elaboración de cerveza en casa. Etxean garagardoa egiteko ikastaroa. Etxeandia Garardauak., Garagardo fabrikara bisitak, Homebrewing, Ikastaroak


Aurrekontu parte-hartzaileak irudikatu dituzte Aixerrota BHIko ikasleek - Getxo - Hiruka.eus\nAurrekontu parte-hartzaileak irudikatu dituzte Aixerrota BHIko ikasleek\nIker Rincon Moreno 2020-03-11 10:21\nDBH 4 mailako Ekonomia ikasgaiko ikasleek antolatu dituzte aurrekontu parte-hartzaileak.\nAixerrota BHIko ikasleek 2.500 euroko diru-partida zertan gastatzea erabakitzeko aukera izan dute aurten. Izan ere, DBH 4ko Ekonomia ikasgaiko ikasleek aurrekontu hori kudeatzeko proiektu parte-hartzailea garatu dute eta institutuko neska-mutil denek eurek proposatutako sei aukeren artean gustukoena bozkatzeko aukera izan dute.\nIkasleak izan dira Aixerrota BHIko aurrekontu parte-hartzaileen proiektuaren protagonistak. Azaldu digutenez, egitasmoak lau fase izan ditu. Hasteko, Ekonomia ikasgaiko DBH 4ko ikasleak zereginaren nondik norakoen informazioa jaso ondoren, klasez klase joan ziren aurrekontuak zer diren azaltzeko, baita horien garrantzia zer-zelakoa den azpimarratzeko ere. Ondoren, ikastetxeko ikasle denen proposamenak batzeko faseari hasiera eman zioten, astebetez. Behin horiek jasota, zuzendaritzak egingarriak eta bideragarriak ziren proposamenak aukeratu eta baztertutakoen zergatiak azaldu zituen. "Berbarako, batzuek belarrezko futbol-zelai bat egitea eskatu zuten, baina aurrekontua mugatua denez [2.500 euro] eta hori egiteko lekurik ez dagoenez, baztertu egin zen proposamena", azaldu dute ikasleek.\nDenera sei proposamen aukeratu zituzten institutuan ezartzeko: ping-pong mahaia, futbolina, xake mahaia, mahai-jolasak, iturria atzeko patioan eta bizikleta zein motorrentzako estalkia. Hala, joan den otsailaren hasierako astean egin zuten bozketa, egun bakoitzeko maila batek bozkatzeko aukera izan zezan, jolastorduan. Emaitza: futbolina. "Maila denetan izan zen aukera hori bozkatuena", jakinarazi dutenez.\nNeska-mutilek nabarmendu dutenez, aurrekontuok onartzeko eskolako ikasleen erdiak baino gehiagok bozkatu behar zuen, "eta gutxigatik lortu dugu, lau bozkengatik". Aitortzen dutenez, hasiera batean ikasle asko ez ziren bozkatzera animatzen, "eta euren atzetik ibili behar ginen bozkatzearen garrantziaz jabetu zitezen". Are gehiago, neska-mutil askoren "pasotismoa" deitoratu dute: "batzuk institutuaren alde egin dute prozesu honetan, baina beste batzuei ez zaie ezer axola. Dena den, errealitatea da askok ikasleontzako gauza gehiago egotea nahi dutela, dena aspergarria delakoan, eta horiek ez dute bozkatu. Hala ere, orain futbolina egongo dela, ea zer dioten".\nBehin bozketa eginda, orain futbolina aukeratzen dabil zuzendaritza. Karmele Torralba Ekonomiako irakasleak azaldu duenez, daborduko hiru aukera aurkitu dituzte, eta aztertzen ari dira horietako zein hartuko duten. Horretarako, talde bat sortuko dute zuzendaritzaren eta ikasleen artean proposamenaren ezarpena jarraitzeko eta sor daitezkeen arazoei aurre egiteko.\nEkonomiako ikasleek diotenez, eurak "oso gazteak" direnez, oraindino ez dute inolako aukerarik izan bozketa ofizial batean parte hartzeko. "Hauxe izan da gure lehenengo esperientzia zentzu horretan eta interesgarria izan da jakitea zelan funtzionatzen duten gauza hauek", azaldu dute. Mota horretako prozesu baten nondik norakoak beren-beregi ezagutzeko aukera izan dute, baita zeintzuk zailtasun dauden horiek aurrera eramateko ere, besteak beste. Azken boladan bolo-bolo dabiltzan fake news edo albiste faltsuen fenomenoak ere bere agerraldia egin zuen prozesu horretan. Ikasleek aitortu dutenez, jendearen parte-hartze txikiari aurre egiteko hainbat bulo zabaldu zituzten klasez klase, hala nola aurrekontuak aurrera aterako ez balira diru horregaz zuzendariak kamerak jarriko zituela eta bozkatzen ez dutenek negatiboa jasoko zutela. "Estrategia hori erabili genuen ikasleen artean izua sortzeko", azaldu dute.\nBigarrenean lortu dute\nKarmele Torralba irakasleak azaldu duenez, ikastetxeko zuzendariarena izan da aurrekontu parte-hartzaile horiek garatzearen ideia, eta Ekonomia mintegia arduratu da hori kudeatzeaz. "Guk aurrekontuen gaia lantzen dugu, eta proposatu genuen ikasleek eurek egin dezatela, kutsu demokratikoagoa emateko", Torralbaren esanetan. Hala, iaz egin zuten lehenengo saiakera, eta azken-aurreko fasera heldu ziren, hau da, bozketara. Aurrekoan web-plataforma bat baliatu zuten hori egiteko, baina ez zuen ondo funtzionatu, ez zebilen. "Proposamenak bagenituen, ikasleek bozkatu nahi zuten, baina ezinezkoa izan zen". Hala, aurten ideia berreskuratu eta "zuhurragoak" izan dira, den-dena ondo atera ahal izateko. Hala, plataforma bat erabili beharrean, bozketa-ontzi bat erabili dute oraingoan, eta dena ondo ateratzea lortu dute.


Galiziako Carballo Kontzejuko enpresak Euskadira etorri dira euskal enpresa-guneen kudeaketa-eredua ezagutzera - SPRI\nGaliziako Carballo Kontzejuko enpresak Euskadira etorri dira euskal enpresa-guneen kudeaketa-eredua ezagutzera\nEl polígono Bildosola obtuvo la certificacion Q de Calidad en 2018\nCarballoko Enpresarien Elkarteko eta Kontzejuko ordezkariak Euskadira etorri dira, berau delako kalitatezko ziurtagiridun enpresa-gune gehien biltzen dituen Estatuko autonomi erkidegoa.\nGaliziako Carballo Kontzejuko ordezkaritza instituzional bat eta Enpresarien Elkarteko ordezkari bi lan-bisita batean etorri dira Euskadira, lehen eskutik ezagutzeko Kalitatezko Q ziurtagiridun enpresa-guneen kudeaketa arloko esperientzia.\nEuskadi da goi-mailako kalitatezko ziurtagiridun enpresa-gune gehien biltzen dituen Estatuko autonomi erkidegoa: 3 Bizkaian (Okamika-Gizaburuaga, Bildosola-Artea, Torrelarragoiti-Zamudio) eta 2 Gipuzkoan (Zuatzu-Donostia, Argixao-Zumarraga). 2019-2021 urtealdiari begira, Sprilur-ek eta Industrialdeak Sozietateek 10 industrialderi eman nahi diete kudeaketako Q Kalitate ziurtagiria.\nEuskadira eginiko bisitaldian, Galiziako ordezkariek aukera izan dute Sprilur-eko (Euskadiko enpresa-guneen eta industrialdeen kudeaketako sozietate publikoa) eta Industrialdeak Programako arduradunekin elkartzeko Arteako Bildosola poligonoan, Kalitatezko Q ziurtagiria eskuratu zuen lehenengo poligono publikoan.\nEuskadiko enpresa-guneetan aplikatu diren jardunbide egokiak eta kudeaketa ereduak erreferente bat dira Estatu mailan, horregatik bisita honen helburua da ereduak batzea hasiera emateko Carballoko industrialdeko kalitate-zigilua eskuratzeko tramitazioari, zeinetan lanean ari baitira Carballoko Enpresarien Elkartea eta Carballoko Kontzejuko Ekonomi Sustapen Saila.\nEspainiako Industrialdeen Koordinakundeak (CEPE) AENORekin elkarlanean abiarazi zuen enpresa-gune eta poligonoetarako Europako lehenengo kalitate-marka, helburutzat hartuz lurraldeen lehiakortasuna emendatzea hobekuntzak eginaz enpresa-guneen kudeaketan. Ziurtagiria lortzeko, enpresa-gune eta poligonoek beren kokalekuko exekuzio eta zerbitzu arloko eta esparru ekonomiko eta sozialeko ekarpenei buruzko 170 baldintza inguru bete behar dituzte.


Megajoerak | BBVA\nInbertitu mundua aldatzen duten joeretan\nMegajoerak dira epe luzera ekonomian, negozioetan eta gizartean eragina duten aldaketa sozial, teknologiko edo demografikoak.\nJakin gehiago inbertsio tradizionalaren alternatiba honi buruz bideo honetan:\nInbertitu hazkunde globalaren motorretan\nEzagutu megajoeretan inbertitzeko gure funtsak\nFunts globala, ondarearen %50 baino gehiago aktibo egokia diren IKEtan inbertitzen duena, harmonizatuak izan ala ez eta BBVA Taldekoak izan ala ez.\nBBVA Bolsa, Tecnología y Telecomunicaciones FI\nNazioarteko errenta aldakorreko funtsa, teknologia eta telekomunikazio sektoreetako konpainiek jaulkitako baloreetan inbertitzen duena.\nNazioarteko errenta aldakorreko funtsa, ekonomiaren sektore tradizionaletan inbertitzeaz gain funtsak balioa handitzeko ahalmen handia duten gaietan inbertitzea ere bilatzen duena.\nNazioarteko Errenta Aldakorreko funtsa, sektore ekonomikoetan joera demografikoetatik eratorrita hazkunderako aukerak eskaintzen dituzten enpresetan inbertitzen duena.\nEzagutu gure funts hautaketa\nZuri hoberen egokitzen den funtsa beti aurki dezazun, estrategia, eremu geografiko edo arrisku-maila ezberdineko funts tematikoen hautaketa bat sortu dugu.\nGehiago jakin nahi duzu megajoera nagusiei buruz?\nIngurumen eta gizarte iraunkortasuna\nKontsumoa eta bizimoduak\nSozialki arduratsua den inbertsioa gaur egungo inbertsio joera nagusietako bat bihurtu da, eta inbertitzaileak errentagarritasun ekonomikoaz gain beste helburu bat ere bilatzen du, erreferentzia gisa ingurumen, gizarte eta gobernu oneko faktoreak (ASG) hartzen dituzten irizpideak kontuan hartuta.\nTeknologia gure bizitzak eraldatzen ari da hauek bezalako berrikuntzen bidez:\nRobotika eta adimen artifiziala.\nKonektibitatea eta beste asko.\nDigitalizazioa aldatzen ari da bizitzaz dugun ikuskera eta kontsumorako gure joera eta lehentasunak. Orain sentiberago gara konpainien ingurumen inpaktuaren aurrean, produktu osasungarriagoak jaten ditugu eta bizipenak lehenesten ditugu objektu materialen kontsumoaren aldean.\nBizitza-luzera da mende honetako eraldakuntzarik handienetakoa. Enpresak hasita daude erantzuten hur-hurreko aldaketa horiei: tratamenduak, adinekoen zaintza, ongizatea edo aisialdi modu berriak.\nMundua oso azkar doa\nInbertitu hobeto begia kenduko ez dion norbaitekin\nBBVAn dituzu azken joerak identifikatzeko, merkatuaren hurrengo urratsak aurreratzeko eta hobeto inbertitzen laguntzeko lanean ari diren adituak. Gainera, zure kudeatzaileak laguntza eman diezazuke behar duzun guztietan.\nHitz egin nire kudeatzailearekin\nEzagutu banku pribaturako megajoeretan inbertitzeko gure soluzioa\nBanku pribatuko zure inbertsio-zorroaren barruan kudeaketa aktiboaren modulu bat sartuta egin dezakezu.\nMegajoeretan egunean egon nahi duzu?\nMundua hain azkar doa aldatzen, kosta egiten dela egunean egotea. Eta, laguntzeko, eguneratutako informazioa biltzen duten heziketa finantzarioari buruzko webinarrak, artikuluak eta edukiak sortu ditugu.\n"Etorkizuna, gure inbertsiorik onena" zikloan burututako topaketa.\nJoera teknogokiko berriak\nKontsumo eta bizimoduen joera berriak\nAldaketa demografikoak eta sozialak\nIngurumen iraunkortasuna eta klima\nZer da gaikako inbertsioa?\nEz dakizu zer den gaikako inbertsio bat? Ezagutu epe luzera etekin handiak ekarri ahalko dizkizun kontzeptua, mundua eraldatuko duten ideia disruptiboetan inbertituz.\nZeir dira gaikako inbertsio funtsak eta zergatik da ona horietan inbertitzea?\nJakin zer diren gaikako funtsak, zernolako motakoak diren eta horietan inbertitzea horren erakargarri egiten dituzten abantailak.\nGoranzko megajoerak: zeintzuk dira eta zergatik?\nZer arrazoik bihurtzen ditu demografia, iraunkortasuna, teknologia eta bizimodu berriak bezalako megajoerak etorkizunera begirako inbertsio aukeretan? Guk azaltzen dizkizugu.\nZer da ekonomikoki jasangarria den inbertsio bat?\nHainbat arrazoik egiten dute inbertsio bat finantzarioki jasangarria, eta etengabe gorantz doan megajoera batean bilakatzen dute. Jakin zeintzuk diren eta hartan nola eragiten duten.\nTeknologia berriak: munduaren etorkizuna aldatuko duten balioetan inbertitzearen balio handia\nBioteknologia, Big Data edo Gauzen Interneta gisako teknologia berriak etengabe hazten doaz. Jakin zerk bihurtzen dituen joera, eta zergatik den gomendagarria horiei lotutako funtsetan inbertitzea.\nEnergia berriztagarriak eta inbertitzea merezi duten beste sektore batzuk\nPlanetarekin begirunetsuagoak diren energia berriztagarriak sustatzen dituzten funtsetan inbertitzeak hainbat abantaila ekar diezazkizuke. Xehetasunez azalduko dizkizugu.\nIngurumen inpaktu txikiagoa duten enpresetan inbertitzeko garaia al da?\nZergatik da hobeago ingurumen inpaktu gutxiago duten enpresetan inbertitzea, planetak egun bizi duen iraunkortasun krisia arintzea bilatzen duten konponbideak inplementatzearen ondorioz? Guk azalduko dizugu.\nDigitalizazioa: 3.0 etorkizunean inbertitzea\nDigitalizazioan inbertitzea uneko megajoerarik erakargarrienetakoa da. Jakin zer abantaila ekar diezazkizukeen eta zein arlo diren horretarako erakargarrienak.\nBizitza-luzera, zer inbertsio aukera ekar diezaguke?\nBizitza-luzeran inbertitzeak onura ugari ekar diezazkizuke epe ertain-luzera. Jakin zerk bilakatzen duen megajoera hori gorantz doan aukera batean.\nBadakizu zer funtsetan inbertitu?\nFunts zehatzen bilaketa egin dezakezu gure bilatzailean, bai BBVArenak bai nazioarteko beste kudeatzaile batzuenak direnetan, eta inbertitzeko zure asmoaren arabera iragazi ditzakezu.\nAurkitu ezazu bilatzailean.


Zazpiak Bat Euskal Etxeak Renoko Basque Festival jaialdiaren 41. edizioa egingo du asteburu honetan\nRenoko Zazpiak Bat taldeko dantzari batzuk\nRenoko euskal komunitateak urteko jai handienetako batez gozatzeko aukera izango du asteburu honetan, herriko Euskal Jaialdia antolatu dutelako Zazpiak Bat Euskal Etxekoek. Jaiaren 41. edizioa da aurtengoa eta ohi bezala hitzordua Wingfield parkean izango da. Bertan egun osoan zehar euskal kultura, dantza eta musika erakustaldiak egingo dituzte eta gosea duenarentzat ez da euskal-amerikar kutixiarik faltako. Jaiari bukaera emateko Boiseko Amuma Says No taldeak kontzertua eskainiko du Santa Fe euskal jatetxean egingo den erromerian.\nReno, Nevada. Dena prest dago Renoko Zazpiak Bat Euskal Etxean Basque Festival, jaialdiaren 41. edizioari hasiera emateko, larunbatean. Urtero egiten duten bestan Ameriketako parte honetara heldutako euskaldunen ondorengoek euren ohiturak eta kultura erakutsi eta partekatzen dituzten Renoko beste komunitateekin. Jaialdia Wingfield parkean egingo da eta ateak goizeko hamarretan irekiko dira. Sarrera doan da eta egunean zehar egingo diren jarduerekin asebetetzen ez direnek gauean erromerian dantzatu ahal izango dute Boisetik etorritako Amuma Says No taldearen musikarekin Santa Fe euskal ostatuan (Lake Street).\nZazpiak Bat Euskal Etxea 1966ean sortu zen eta bere Basque Festival hau urteko Renoko ekitaldi klasikoetako bat bihurtu da. Eguneko egitarauan denetariko jarduerak daude: Jesus Goñi (Reno) eta Johnny Curutchet (San Francisco) bertsolariak, dantza erakustaldiak Renoko 'Zazpiak Ba't eta Chinoko 'Gauden Bat' taldearekin, irrintzi eta txinga lehiaketak, eta aizkolariak. Gainera egunean zehar euskal amerikar jakiak izango dira salgai euskal etxearen standean: txorizo, arkume, solomo eta piper eta gazta ogitartekoak, besteak beste. John Ysursa arituko da aurkezle.


Transports Metropolitans de Barcelona (TMB) enpresaren ordezkaritza bat Dbus-en, bisitan | DBUS\nTransports Metropolitans de Barcelona (TMB) enpresaren ordezkaritza bat Dbus-en, bisitan\n23 Azaroa 2017\nDbusek Transports Metropolitans de Barcelona (TMB) enpresaren ordezkaritza baten bisita eduki du gaur. Bartzelonako gune metropolitanoko metro eta autobus garraio publikoak kudeatzen dituen enpresa nagusia da TMB. TMBko teknikariek Kotxetegien instalazioak ezagutu dituzte, eta autobus flotan instalatutako azken aurrerapen teknologikoen xehetasunak egiaztatu dituzte, aurrerapen horiei esker Dbuseko autobusek abiadura komertzial handia baitute.\nOrdezkaritza oso interesatuta agertu da EKObus sistemaz, flotaren efizientzia energetikoa eta zerbitzuaren puntualtasuna hobetzeko munduan dagoen sistema aitzindaria baita. Sistema 2013az geroztik dago Dbusen eta tableta bat dauka gidariaren postuaren ondoan, laguntza gisa. Tabletak kontsignak ematen ditu, irudi bidez, modu iraunkorragoan eta ezarritako ordutegiak betez gidatzen laguntzeko. EKObusek elkarren osagarri diren bi sistema ditu gidatzea eta puntualtasuna optimizatzeko: Batetik, anti-bunching sistema bat (bat ez egiteko sistema) geltokietan ordutegiak hobeto betetzeko eta, bestetik, modu eraginkorragoan gidatzen laguntzeko sistema bat.\nTMBko arduradunek, halaber, Dbusen ezarritako beste sistema batzuk ezagutu dituzte, zehazki, puntualtasuna eta abiadura komertziala handia edukitzea eta Donostiako hiritar askok Dbuseko autobusak erabiltzea ahalbidetu duten sistemak. Dbusek 17,5 km/h-ko abiadura komertziala dauka. Abiadura hori beste hiri batzuetan baino askoz handiagoa da, esaterako, Bartzelonakoa eta Madrilekoa baino askoz handiagoa, hiri horietan abiadura komertziala 12 Km/h ingurukoa baita. Ildo horretan, Bartzelona prestazio handiko lineak gehitzen ari da eta autobusen abiadura komertziala hobetzea ahalbidetzen duten sistemak analizatzen, eta EKObus da sistema horietako bat.


Josu Artolak lehen postua lortu du Espainiako Kopan - Tolosaldea - Tolosaldeko ataria\nJosu Artolak lehen postua lortu du Espainiako Kopan\nImanol Garcia Landa 2021-03-18 10:55\nJosu Artola, Arnedon egindako probaren une batean. MAIALEN IRURETAGOIENA\nHard enduron lortu du garaipena pilotu amezketarrak, senior mailan, Arnedon egindako proban.\nHard enduroko Espainiako Kopako bigarren proba jokatu da asteburuan Arnedon, Errioxan, eta Josu Artolak senior mailan irabazi du proba nagusia. Proba horretan ere lehiatu da Alberto Aranburu tolosarra, baina ezin izan zuen amaitu matxura bat izan zuelako. Trofeo mailan, Jon Ander Rodriguez alegiarra laugarren izan da master 35 mailan, eta Andoni Elustondo tolosarrak 11. postuan amaitu du senior mailan.\nArtolak bere proba hirugarren bukatu zuen, baina lehen bi sailkatuak profesionalak mailakoak dira. Larunbatean izan zuten sailkapen proba, eta ez zitzaion ondo joan Artolari: «Azeleragailuarekin arazoak izan nituen eta justu-justu sailkatu nintzen lehen multzoan ateratzeko». Igandean izan zuten proba, eta irteeran pilotu asko erori ziren, tartean Artola bera. «Baina gero oso eroso sentitu nintzen lasterketan eta pilotu asko gainditu nituen. Lasterketaren erditik aurrera erorikoa izan nuen, eta ihes hodia izorratu zen, baina lortu nuen nire postuari eustea, eta oso gustura geratu nintzen bi profesionalen atzetik bukatuta».\nAranburuk asteburu gorabeheratsua izan zuen. Larunbateko sailkapen proban «oso gustura» amaitu zuen: «Lehen multzoan sartu ahal izan nintzen asko estutu gabe. Igandeko proban, hasieran izan zen istripuak ez ninduen eragin eta lehenengo itzulian lehen postuan jarri nintzen. Gero beste mailan dauden pilotuek pasa egin ninduten, eta laugarren edo bosgarren nindoan, oso sentsazio onekin. Baina leku batean erori egin zitzaidan motoa, enbrageko bonba puskatu zitzaidan, eta ezin izan nuen karreran segi». Egoera horrek «asko izorratu» zuela gaineratu du Aranburuk, baina, bestalde, probetan horrelakoak ere gertatzen direla dio.\nRodriguezek lehen proban lortutako postu bera errepikatu du oraingoan ere. «Ibilbidea oso motela zen, trial motakoa, oztopo askorekin. Larunbateko sailkapenean laugarren egin nuen eta gustura geratu nintzen, pentsatuz igandean hobetu nezakeela, baina ez zen horrela izan». Proban bertan oztopo batzuetan pilaketak gertatu ziren: «Atzean geratu nintzen eta nire mailan laugarren egin nuen, baina sailkapen orokorrean 41. postuan geratu nintzen». Rodriguez motokrosean ere aritzen da, eta orain gutxi Nafarroako Txapelketako proba batean hirugarren egin zuen master mailan.\nElustondori ez zitzaion nahi bezalako proba atera. «Ez nuen esperotako maila eman», azaldu du tolosarrak. «Bai larunbatean zein igandean gaizki ibili nintzen eskuko hatzetatik eta besoetatik, eta horrek eragina izan zuen lasterketan». Bi orduko lasterka izan zen eta sufritu egin zuen: «Ez nuen ez gozatu eta ezta nire maila eman ere».


Ostiral honetan Käffka antzezlana eskainiko da Ataungo Herri Antzokian\nBiharko du Käffka antzezlanak zita Ataungo Herri Antzokian iluntzeko zortzietatik aurrera.\nUztailaren 19an izan behar zen hasiera batean antzezlana, baina aktoreetako batek jasan zuen istripu baten ondorioz atzera egin zen. Otsaila amaitzera doan honetan, azken ostiralarekin batera jasoko du ikuskizuna Ataungo Herri Antzokiak.\nGehitu elkartea, Kamikaz Kolektiboarekin harremanetan jarri zen, aniztasun sexu-afektiboaren sentsibilizazioa eta ikusgarritasuna jorratzeko antzezlan bat sortzeko helburuarekin. Proiektua martxan zegoen bitartean, Ortzadar LGBT elkartea gehitu zen eta hiru eragileen elkarlanetik sortu da Käffka antzezlana.\nHerri Antzokiak jakitera eman duenez, salgai dira oraindik sarrerak herriko ohiko lekuetan 5€-ren truke. Ostiralean, igandean eta astelehenean bestetik, filmak ez direla proiektatuko ere ere zehaztu du antzezlana dela eta.\n#Ataun #Ataungoudala #Gizartea #Kultura #Herriantzokia #Zinema #Antzerkia #Käffka #Gehituelkartea #Kamikazkolektiboa #OrtzadarLGBTelkartea #Sutegitaberna #Troskaetataberna #Errotaundi #Martintxo #EuskalHerria #Gipuzkoa #Goierri\n"Lizarrustiko paisaia ehundu duten zuhaitz majikoak" ibilaldi gidatua larunbat honetan


Itzulpenak → Kopanito All-Starts Soccer\nKopanito All-Starts Soccer\nKopanito trebetasunean oinarrituriko jokoa da. Honek esan nahi du jokoaren mekanika ikasi beharko duzula denboran zehar (bizitza errealeko futbolean bezala). Zehaztasuna eta erreflexuak landu beharko dituzu jokalari hobea izateko. Zorteak tarte txikia dauka Kopaniton. Jokalari onenak irabazten du, eta ez dago futbolarien estatistikarik zuri laguntzeko. Zeureak dira estatistikak.\nPartidan zehar, nohizean behin, supermugimenduak erabiltzeko aukera emango zaizu: superjaurtiketa indartsu bat, atetik baloiak kanporatzeko haizagailua, telegarraioa, baloi-imana,... Ondo erabili, eta zeurea da garaipena!\nUne honetan behintzat, Kopanito jokoa erosteko aukera bakarra Steam plataforma bidezkoa da:\n'Kopanito All-Stars Soccer' Steam plataforman\nNola instalatu itzulpena\nDeskargatu kopanito-eu.zip fitxategia jarraian datorren esteka erabiliz, eta erauzi edukia jokoaren karpeta gainera. Direktorioak elkartu nahi dituzun galdetzen badizu, erantzun beti baietz. Jokoaren karpeta-egituran hainbat fitxategi eta karpeta sortuko dira, euskarazko itzulpenak gehitzeko.\nJokoaren direktorioa sistemaren arabera ezberdina izan daiteke. Adibidez, Ubuntun, eta Steam bidez instalatu baduzu jokoa:\n/home/[erabiltzailea]/.steam/steam/steamapps/common/Kopanito All-Stars Soccer\nDeskargatu itzulpena (azken eguneratzea: 2020-04-02)\nWeb ofiziala: https://www.kopanitosoccer.com


Auzoetako jaiekiko “konpromiso errealak” hartzeko eskatu dio Bilduk Azkunari | BilbokoBranka\n2013(e)ko juniok 19, 13:05\nHasieraAuzoakAuzoetako jaiekiko “konpromiso errealak” hartzeko eskatu dio Bilduk Azkunari Auzoetako jaiekiko “konpromiso errealak” hartzeko eskatu dio Bilduk Azkunari\nBilduk Bilboko auzoetako jaiekiko konpromiso erreala erakusteko exijitu dio Iñaki Azkuna alkateari gaur goizean Arangoitin egindako agerraldian. Hainbat urte jairik izan gabe igaro eta gero auzoko festak berreskuratu egin dituzte Arangoitin eta gaur eman diete hasiera. Jai horiek, baina, ez dute apenas laguntzarik jaso Udalaren aldetik eta auzokideen ahaleginari esker berreraiki dituzte. Hori izan da, hain zuzen ere Aitziber Ibaibarriaga zinegotziak gaur gogorarazi duena.\nArangoitiko jai batzordea zoriondu du zinegotzi independentistak 5 urteren ostean jaiak berreskuratzeko erronka abiatu dutelako eta auzoko jaiekiko konpromiso erreala erakusteko galdegin dio Udalari. Izan ere, Bilduk aurreratu duenez, datorren asteko udalbatzan Udalak auzoetako jaiekiko erakusten duen arduragabekeria arbuiatzen eta instituzioari konpromiso gehiago eskatzen dion proposamena aurkeztuko dute.\nAuzoetako jaien balioa goraipatu du Ibaibarriagak, Bilboko auzoetako “bizitza sortzeko agente garrantzitsuak dira” haren esanetan, “bertako komunitate sarea biziberritzeko helburua dutelako, besteak beste. “Balioa, batez ere, Udalak auzoen kaltetan zentroa lehenesten duen honetan hazten da”.\nHorrela jasotzen da behintzat herritarren pertzepzioaren gaineko ikerketa txostenean. Dokumentuak egiaztatzen duenez, biztanleriaren %40k uste du Udalak ez dituela auzoetako beharrak modu orekatu batean asetzen (kopurua %50era igotzen da Errekaldeko Barrutian), soilik %28ak uste du premisa hau betetzen dela.\nIbaibarriagak Azkunaren taldeak jartzen dituen trabak gogor kritikatu ditu, auzoko jaiekiko konpromiso eza salatuz. Honen adibide da, dioenez, Udalak eragile hauei “eskainitako diru sorta irrigarria”. Partida osoa 24.000 eurokoa baino ez da, auzo bakar batetako jaien antolakuntzaren aurrekontua 50.000 eurora iritsi daitekeelarik. Gainera, aurtengoan aipatutako zenbatekoa %13,69 jaitsi da, “iraingarria benetan, pertsona hauek egiten duten borondatezko lana kontuan hartuta”. Arangoitin “ezer gutxi egin dezakete Udalak emandako 1.022 euro eskasekin”, esan du.\n“Ez gaitezen engainatu, arazoa ez da diru falta dagoela. Dirua egon badago, kontua da erdigunean barra-barra gastatzen dela, edota egun bakar bateko ekitaldietan, 6 milioi euro Alhondegian, 200.000 euro NBArentzat edota, 165.000 euro Efren Vazquezentzat, esate baterako”, adierazi du Ibaibarriagak.\n[2012/06/21] Udal aparkalekuei begira, ondare publikoaren kontura aberastu nahi dutenen jarrera salatuko du Bilduk\n[2012/06/20] Udalak antolatutako ekimenetan jendartearen parte hartzea beharrezkoa dela uste du Bilduk\n[2012/06/14] Patakonek bezala, kosturik ez duten autokudeatutako zentroen lana aitortzea eskatu dio Bilduk Udalari\n2012, junio 22 |admin\nRecibir un email con los siguientes comentarios a esta entrada. Recibir un email con cada nuevo post.\tInkesta


Kazetaritzaren alorreko multinazionalak konturatzen hasiak dira, nonbait, web 2.0 delakoak ekar ditzakeeen abantailekin eta, noski, batzuk behintzat mugitzen hasi dira, sare sozialek eta albisteak edonondik eta noiznahi bidaltzea ahalbidetzen …\nKataluniako Generalitateak martxoan egin zuen bezalaxe, Eusko Jaurlaritzaren Hizkuntz Politika Sailburuordetzak ere hitzarmena sinatu du telefonia enpresa eta telefono egileekin. Oso puntu interesgarriak ditu hitzarmenak, hala nola, orain telefono …\nEzohiko mugimenduak Googleren inguruan\nAzken egunotan badirudi lurrikara txiki bat gertatzen ari dela Googleren inguruan. Azken dardarizoa gaur bertan etorri da, Googlek Jaiku mikroblog zerbitzua erosi duela jakinaraztean.Ez dakizuenontzat, Jaiku beta bertsioan dagoen …\nNeu ere esatari!\nIkasturte hasierak berrikuntza eta albiste nabariak ekarri dizkigu euskal blogosferara… eta haietako bat irratigintzara salto egin duten blogari mordoa izan da. Zerrenda luzea da osatu da aste pare bateko …\nAkabo A8ko biraoak\nNegua eta, harekin batera, eguraldi txarra ere gainean ditugula, iritsi da egunean kilometro asko egin behar ditugunok autoa prestatzen joateko garaia: limpiak aldatu, argiak ondo dauden aztertu, neumatikoei ere …\nBasqueresearch.com gunean irakurri dugunez, energia aurreztu beharraz sentiberatzeko kanpaina berri bati ekin dio Energiaren Euskal Erakundeak, Bilboko Udalarekin batera. Horrelakoetara jendea erakartzeko zerbait debalde eskaintzea bezalakorik ez dagoenez, 3.000 …\nAurrekoa 1 … 32 33 34 35 36 37 Hurrengoa


Nanokapsulak kosmetikan - - uztarria.eus\nJanire Alkorta 2020-12-06 16:27\nJanire Alkortak 2020ko azaroko Uztarria aldizkarian idatzitako iritzi artikulua da honako hau.\nAi ama, hemen da berriro. Ez, ez dut nahi! Gero eta gutxiago gelditzen gara hemen barruan. Nire ordua ere laster iritsiko da.\nOhiko legez, haize ufada handi moduko zerbaitek eragindako presio igoera bat sentitu dut. Baina oraingo honetan ezberdina da, nire etxetik bota naute. Begiak ezin irekita nago, eta kanpoko hotza hezurretaraino sartu zait. Nire zorionerako, ordea, segundo gutxiren barruan bero-bero dagoen gainazal batekin egin dut topo. Udako egun beroetan hankak hondarretan sartzea bezalakoa izan da.\nBat-batean, goxotasun handiz, nire gorputza laztantzen hasi dira presio txiki bat aplikatuz, eta ohartzerako, adreilu itxurako belakiz jositako igerileku koipetsu eta bero batean murgildu naiz. Indar guztiekin igerian hasi naiz, irteera topatzeko. Poliki, baina banoa. Badirudi pasatu dela txarrena. Hemen lasaiago egon naiteke. Baina hau da beroa, eta azkura. Ezin dut gehiago, banoa! Plast!\n1995ean L’Oreal enpresa frantziarrak nanokapsuletan –1 μm baino txikiagoko partikula besikularrak; nukleoa, likidoa edo solidoa, polimerozko pareta fin batez inguraturik– oinarritutako lehen produktu kosmetikoa kaleratu zuen. Nanokapsula horiek, azaleko gaixotasunak tratatzeko osagai eraginkorrak azaleko geruza sakonetan barneratzen eta bertan askatzen lagundu dezakete, odol-fluxura pasatzea saihestuz.\nGure azala, hipodermisaz gain, bi geruzaz osaturik dago nagusiki: epidermisa eta dermisa. Epidermisa bost kapatan banatzen da, eta adarkizko geruza arduratzen da azaleko hesi lanak egiteaz, bere lipofilizitate eta zelulen trinkotasun handia medio. Azalaren gainazalaren tenperatura 32 gradu ingurukoa da, baina tenperatura eta pH-a igoz doaz azalean barneratu ahala.\nGoiko testuan pH-arekiko sentikorra den polimero batez egonkorturik dagoen nanokapsula kosmetiko baten ibilbidea deskribatzen da. Nanokapsulak krema formulazio batean dispertsaturik aurkituko dira, eta ontzitik irten bezain pronto gure azaleko gainazalarekin egiten dute topo, tenperatura igoera sumatuz. Gure laztanen laguntzaz eta nanokapsularen egiturari esker, epidermisean murgildu eta hildako zelulaz osaturik dagoen geruza, adarkizko geruza, zeharkatzea lortuko dute. Geruza aldaketatarekin, ingurumenaren pH-a igoko da, nanokapsula desegonkortuz eta osagai eraginkorra askatuz


Nola aukeratu leash bat nire txakurrarentzat | Txakurren Mundua\nMonica Sanchez | | Txakurren osagarriak\nUhala a da ezinbesteko osagarria txakurrarekin bizi garen edo bizitzera goazenontzat. Horrekin batera, gure txakurra lasai ibili ahal izango dugu, beste pelutxo batzuekin edo ihesaldiekin egindako borrokak bezalako egoera desatseginak saihestuz.\nHori dela eta, azalduko dizut nola aukeratu nire txakurraren lokarria, horrela, lasai eta atsegin pasatzeko aukera izango duzu.\nMerkatuan hainbat uhal mota aurkituko dituzu, baina horietako bakoitzaren ezaugarriak kontatzen hasi aurretik, zerbait komentatu nahi nuke: ibilaldiak esperientzia atsegina izan behar du bientzat, bai zure txakurrarentzat eta baita zuretzat ere. Horrek esan nahi du ez duzula estresa edo ezinegona sentitu behar, hori erraz transmititzen den zerbait baita. Horrela, lokarriak erosoa izan behar du, ez bakarrik gizakiarentzat, baita batez ere txakurrarentzat, modu honetan une deserosoak saihestuko baititugu.\nHori esanda, ikus dezagun zer motatako uhalak dauden:\n1 Ohiko uhala\n2 Uhal malguak\n3 Entrenamendu uhalak\nUhal mota hauek dira ohikoenak. Nylonezko edo larruzko ehunez egin daitezke. Oso eroso daude, geroztik ia ez dute ezer pisatzen, txakurra lasaitasun osoz hartzeko aukera ematen du. Eragozpen bakarra zera da: oso urduri bazaude edo hortz iraunkorrak ateratzen diren fasean bazaude, ohitu zaitezke haginka egitera, baina hori erraz konpontzen da ikusten duzun bakoitzean EZ sendoa esanez eta mantenduz leku seguru batean.\nUhal mota hau utzi txakurrari askatasun pixka bat, gutxienez 2 metroko luzera dutenez. Janzten duen gizakiak balazta jar dezake, heldulekuan bertan kokatuta.\nEs aproposa txakur txikientzat, 10 kg baino gutxiago pisatzen duena.\nEntrenamendu-uhalak gutxienez 2m neurtzen dituztenak dira. Ikus dezakezunez, bi kako ditu: bata lepokoa eta bestea arnesa (atzealdean) izan daitezke. Bide honetatik, txakurra kontrolpean eduki dezakezu entrenatzen ari den bitartean.\nOso gomendagarria da txakur guztientzat, batez ere, lokarria tiratzeko joera dutenentzat.\nEta zuk, zer uhal jantzi duzu?\nArtikuluaren bide osoa: Txakurren mundua » Txakur orokorrak » Txakurren osagarriak » Nola aukeratu leash bat nire txakurrarentzat\nNola saihestu nire txakurrak zaborra jatea


Soraluze - plaentxia.eus\nAbenturaz betetako istorioa eta uretako jolasak\nUbane Madera 2018-11-16 18:14 Kultura\nDomekan, neska-mutikoendako bi hitzordu prestatu dituzte Soraluzen Haurren Eskubideen Nazioarteko Egunaren harira: 12:00etan, espioiak, misterioa… abenturaz betetako istorioa taularatuko dute Tomax pailazoak eta haren lagunek. Arratsaldean, berriz, adinka banatuta, 16:00-20:00ak bitartean puzgarriak izango dira, igerilekuan.\nJardunaldi bete-betea dute Sorako taldeek\nUbane Madera 2018-11-16 17:00 Kirola\nHitzorduz betetako asteburua dute Sorako taldeek honako hau. Zazpi partidu jokatuko dituzte. Hiru dira etxean. Gorengo mailakoek, berriz, kanpoan dute norgehiagoka, bihar arratsaldean, zapatua.\nEgoitz Unamuno 2018-11-16 15:43 Euskara\nBEREZIA: EUSKARALDIA SORALUZEN\n"Txarriboda" antzezlana ikusteko sarreren zozketaren emaitza\nPlaentxia.eus 2018-11-16 12:18 Kultura\nHogeita bi herritarrek parte hartu dute Plaentxia.eus-en zozketan eta saritutako bi pertsonak ondorengo hauek dira: Irune Odriozola eta Oihane Zuazua.\nTxarriboda antzezlana eskainiko dute barikuan, herriko zenbait artistaren parte hartzearekin\nUbane Madera 2018-11-16 11:40 Kirola\nAitor Atxotegi eta Manex Balerdi argazkitan (7 argazki)\nUbane Madera 2018-11-16 11:36 Kirola\nIrudi ikusgarriak utzi zituen Aitor Atxotegik eta Manex Balerdik Gipuzkoako txapela irabazi zuteneko partiduak, joan den zapatukoak. Horren adibide Gipuzkoako Esku Pilota Federazioak (GEPE) helarazitako argazkiak.\nSoraluze, argazkilarien topagune bihurtuko da domekan\nUbane Madera 2018-11-16 10:19 Kultura\n40 bat argazkilari espero dituzte domekan Soraluzen, Kontrargiren XXX. Argazki Rallyaren bueltan. Bertaratuko diren argazki-zaleei bosna gai eman eta 14:00ak bitartean haiek oinarri dituzten argazkiak ateratzen jardungo dute udalerrian. Euskal Herri mailako herriz herriko argazki rallyrako puntuagarria da Soraluzeko hitzordua.\nUbane Madera 2018-11-16 09:14 Hezkuntza\nUbane Madera 2018-11-15 14:06 Kirola\nLehen helburua gaindituta\nUbane Madera 2018-11-15 11:33 Kirola\nGustura dago Jokin Muñoz korrikalaria domekan Donostia-Behobia lasterketan lortutakoarekin. Bi helburu zituen bere buruari jarrita urte amaierarako: Behobia-Donostia lasterketa eta Valentziako maratoia. Eta lehen kirol proban 42. postuan helmugaratu zen, 1:09:33 denbora eginda, txapeldunarekiko 9 minutu eta 15 segundora besterik ez.\nEgoitz Unamuno 2018-11-15 09:39 Euskara\nEgoitz Unamuno 2018-11-14 17:00 Kultura\nHika Teatroaren azken lana, Txarriboda komedia, herriko antzokian eskainiko dute barikuan, Antzerki Garaia zikloaren barruan. Antzezlanean, hainbat plazentziatarrek ere parte hartuko dute aktuazio osagarriak eskainiz; dantza, bertsoak…\nUbane Madera 2018-11-14 11:38 Politika\nZuzenean edo zuzeneko senide baten bitartez indarkeria jasan duten Patxi Elola zarauztarra eta Jorge Perez eibartarra Soraluzeko antzokian izan ziren atzo, martitzena. Glencree ekimenean oinarritutako dokumentalaren proiekzioaren ondoren, bertan bizi izan zuten esperientzia partekatu zuten. Ondorio nagusia honakoa: “Jasandako mina berbera da guztiondako eta horrek elkartu egiten gaitu”.\n‹‹ Aurrekoak 1 2 3 4 ... 116 117 118 119 Hurrengoak ››\nudala 2018-11-16 10:09 Gizartea\nErrabal kaleko urbanizazio lanak\nUdaleko Obren eta herriko mantentze lanen batzordeak batzar irekia antolatu du azaroaren 22rako herritarrei Errabal kaleko urbanizazio lanen berri emateko helburuarekin.\nhirutxirlo 2018-10-29 15:54 Kirola\nMateo Guenaga Bergaran irabazle\nBergarako San Joxepe bolatokian jokatu zen txapelketaren 2. botaldia. 68 bolarik parte hartu zuten eta Iruzubietako Mateo Guenagak irabazi zuen jaurtialdia.\nPil-pilean 2018-10-24 11:57 Kukumixo Aisialdi Taldea\nPil-pileanek haur eta gazte sailerako koordinatzailea behar du\nPil-pilean Euskaldunon Elkarteak haur eta gazte saila koordinatzeko langile bat kontratatu behar du. Azaroaren 5era arte dago kurrikuluma bidaltzeko aukera.\nudala 2018-10-24 08:46 Gizartea\nPil-pilean 2018-09-27 21:24 Kultura\nBazatoz egun-pasa Elgoibarko `Euskara ala ezkara´ ziklora?\nUrriaren 6an 21 kulturgile elkartuko dituzte Elgoibarren `Euskara ala ezkara´ zikloaren barruan. Pil-pilean Euskaltzaleen Elkarteak irteera antolatu du Soraluzetik elkarrekin joateko.\nudala 2018-09-14 08:19 Gizartea\n"Historias a bocados" saioa Soraluzen\nETB 2-ko "Historias a Bocados" saioak Soraluze izango du protagonista larunbat honetan. Hung Fai sukaldariak gidatzen du saioa eta arratsaldeko 8etan eskainiko dute.\nSoraluzeko Udala 2018-06-27 08:32 Gizartea\nUdalak zentral hidroelektrikoa automatizatu eta hobetzeko lanak esletitu eta mantenu, kontserbazio eta ustiapenean laguntzeko zerbitzua kontratatzeko deialdia egin du.\npseee 2018-06-25 17:49 Politika\nSoraluzeko agrupazio sozialistak 2.000 aldizkari banatu ditu herriko postontzietan, legegintzaldian zehar bultzatu dituen egitasmoen berri emateko.\nitxaropena 2018-06-13 10:32 Politika\nGipuzkoako Foru Aldundiko ordezkarien hitzaldia\nDatorren ekainaren 18an (astelehena), 18:00etan, Itxaropena Jubilatu Etxean, Gipuzkoako Foru Aldundiko bozeramale eta Gobernantza eta Komunikazioko Diputatu Imanol Lasak eta Joseba Muxika foru zuzendariak 2019ko aurrekontu proposamena aurkeztuko dute. Ondoren, bertaratu diren erretiratuen ekarpenak, iradokizunak eta kexak jasoko dituzte. Parte-hartzea ahalik ...\nMaialen Elizburu 2018-06-04 11:07 Euskara\nPlaentxiko Berbalagunak Hondarribiko Mintza Egunean\nJoan den larunbatean, Ekainaren 2an, Mintza Eguna ospatu zen Hondarribian. Urtero bezala egun osoko egitarau oparoaz gozatzeko aukera izan zuten bertara joan zirenak: ongi etorri hamaiketakoa, Hondarribia ezagutuz ibilbide gidatua edo irrati saioa eta baserritarren azoka aukeratzeko, kalejira, bazkaria, esker ...\ngureeskudago 2018-05-12 11:19 Gure esku dago\nEguraldi txarra dela eta, bazkaria kiroldegian egingo da\nSoraluzeko Gure Esku Dagok jakinarazi nahi du, eguraldi txarra dela eta, Klik eguneko herri-bazkaria kiroldegian egingo dela. Gainerako ekimenak aurreikusitako ordu eta lekuetan egingo dira.\nEuskarAbentura 2018-03-28 09:48 Euskara\nSoraluzeko gazteria 2018-03-23 09:16 Gizartea\nSabinen aldeko elkarretaratzea\nSabinen lagun taldetik ostiraleko elkarretaratzera gonbidatzen zaitugu. Ondoren, Sabinen urtebetetzeetako argazkia aterako dogu.\nSoraluzeko Sare herritarra 2018-03-22 19:47 Gizartea\nSabin Mendizabalek hiru urte bete ditu Valladolideko espetxean\nOstiral honetan beteko dira hiru urte Sabin Mendizabal espetxeratu zutela. Soraluzetarra Valladolideko espetxean dago, herritik 300 kilometrotara. Urtebete gelditzen zaio ezarritako zigorra osorik betetzeko.\nPil-pilean 2018-03-09 16:00 Gizartea\nErrigorak Nafarroa Hegoaldeko olio eta kontserba eskaintza zabaldu berri du, eta eskaerak egiteko epea zabalik dago martxoaren 20ra arte. Produktuak Soraluzetik eskatzeko aukera dago.\nBelarriprest tailerra (Euskaraldia)\n2018/11/17 11:00 - 12:30\nEtxaburuetako Elkartegian Soraluze\nAhobizi tailerra (Euskaraldia)\nHerriko Antzokian Soraluze\n2018/11/18 11:00 - 12:30\nHerri txiki infernu handi Soraluzen (ETB1)\n2018/11/18 22:00 - 23:00\nFilm-proiekzioa: "Egunez hiltzea"\n2018/11/20 18:30 - 20:00\nSoraluzeko Gaztetxea | Soraluze\nBatzar informatiboa: Errabak kaleko obrak\n2018/11/26 18:30 - 20:00\nLiburu-aurkezpena: "A los pies del caballo"\n2018/11/27 18:30 - 20:00\n‘Hamabostero Hankabero’: herritarrendako ibilbide gidatuak\nGaztañerre Azoka eta ostekoak bideoan\nhirutxirlo | 2018-10-30 16:03\n1. UNAI LOIOLA (SAN MIGEL)...................................14\n2. ANJEL IBARLUZEA (SAN MIGEL).........................14\n3. MATEO GUENAGA (IRUZUBIETA)........................13\n»» Mateo Guenaga Bergaran irabazle\nJardunaldi bete-betea dute Sorako ...\n6.000 debabarrendarrek eman dute ...\n"Txarriboda" antzezlana ikusteko sarreren ...\nSoraluze, argazkilarien topagune bihurtuko ...\nJoanes Jainaga Exposito